
PACCNT1NU-TCBAGE 


PBJ GER PATRAR CO 
□ LAMI I META 
K1J3JT1ERSCH0CL 


Dialuna anochi a yega tres hoben for di Canada, den e grupo di 
hobennan aki tabata presente, Jair Kelly di 8 ana di edad y Cha- 
mill de Cuba di 11 ana di edad ambos a gana e titulo maximo, bi- 
rando campeon di Kyuoshinkai Karate na Quebec. Familiarnan y 
demas conocirnan a bai ricibinan ayeranochi na Airport, Pabien! 


IflR&CHflMILLQWPEEND KARATEN^CftlMCA 



EXITOTUTALPA 

□ LYINDA 

VISTAKBMsB- 

□ ARUBAI\1AAT1AI\[FA USA! 

E weekend cu a pasa a resulta uno sumamente exitoso p’e 
kennel di Pastor Aleman Di Lynda Vista di Aruba. Dos di 
nan cachonan naci y cria na Aruba a participa n’e German 
Shepard Confirmation Show na Atlanta. Eynan e teefi di 6 
luna Ivy di Lynda Vista a titula campeon den su clase mien- 
tras cu su ruman homber di mesun edad Ike di Lynda Vista 
tambe a titula campeon den su clase. A resulta cu e kennel di 
sra. Petra de Miranda por competi contra e kennelnan mas 
grandi y renombra na Merca y sali victorioso. 


RBDSAVPTACAMPANANIDOITBtTB/IBNITEPAPARlAMBSLTOBLIRCPBO 


Dialuna mainta Rudy 
Lampe di RED hunto cu 
Nadya van Putten ta¬ 
bata presente na VNO, 
mientras Mito Croes y 
un delegacion completo 
di partido AVP como 
CDA ta campana na 
Hulanda, pa asina pone 
e prome Arubiano den 
Parlamento Europeo, 
Eleccion ta sera Dia- 
huebs 4 di Juni pa 3’or 
di atardi ora local. 

Alex Nieuwmeyer ta splica cu Sunrise Rock Development 

Proyecto hotelero y golfcourse na Seroe Colorado ta 
den proceso pa finalisa su financiamento y Gobierno 

tin compromiso pa cumpli cune 



SUNRISE Rock Development 
N.V., no tin nada di haci cu e 
grupo di Divi Hotels, pero ta 
un grupo aparte, cu kier de- 


saroya un proyecto hotelero 
na Seroe Colorado, combina 
cu un golfcourse. 

Segun Alex Nieuwmeyer, e 
grupo aki ta den su fase final 
pa haya financiamento p’e 
proyecto aki y tambe ta pendi- 
ente di tur e permisonan nec- 
esario cu nan a pidi Gobierno 
di Aruba. 

Asina cu e proceso aki keda 
finalisa, sigur Sunrise Rock 
Development N.V. lo haci un 
participacion oficial, ki tempo 
nan ta pensa di cuminsa cu 
ehecucion di e proyecto aki. 

T’asina cu poco dia pasa 


Prome Minister Nel Oduber 
a anuncia, cu proximamente 
lo tin ponemento di prome 
piedra na Seroe Colorado, 
pa cuminsa primeramente cu 
construccion di un golfcourse, 
pero e prome reaccionnan cu a 
drenta ta, cu un golfcourse so 
no ta yuda cu un spin-off na 
San Nicolas. 

Di acuerdo cu Alex Nieuw¬ 
meyer, e plannan di Sunrise 
Rock Development N.V. ta den 
cuadro di Plan Sasaki, pa bin 
cu un golfcourse y un hotel na 
Seroe Colorado. 

Na opinion di e hotelero Alex 


Nieuwmeyer, mas golfcourse 
Aruba por tin, ta mas turista 
di clase Aruba lo por haya. 
Tur intencion cu un proyecto 
di e indole aki ta, pa crea 
algo espectacular, cu sigur 
lo bay na atrae otro tipo di 
turista, mester mas hungador 
di golf, cu te ainda Aruba no 
ta hayando. 

Pasobra e golfcourse na Seroe 
Colorado, cu manera mencio- 
na ta uno completamente otro 
di loke Aruba tin actualmente, 
esta ta mas espectacular, cu 
ta haci’e un atraccion pa tur 
hungador di golf, cu ta hay’e 


interesante y kier hunga riba 
e course unico aki. 

Pesey cu e proyecto aki, lo 
cuminsa cu un plan di mer- 
cadeo, pa haya un clase di 
turista, cu te ainda no a bin 
Aruba, segun Alex Nieuw¬ 
meyer, y kendenan sigur ta 
golfistanan cu poder finan¬ 
ciero y sigur ta dispuesto pa 
gasta placa como turista. Alex 
Nieuwmeyer ta finalisa bisan¬ 
do, cu asina cu tur preparacion 
keda cla, ainda prome cu fin di 
ana, lo por tin participacion di 
e proyecto unico aki na Seroe 
Colorado. 



Fuera di computernan horta for di MI-FM, for di 

Inter Electronics 

Ladronnan a bay cu un computer 
Central pa midi luznan di trafico 


na Aruba 


DEN madruga di diadomingo ultimo, entre 
2.30 y 7 or di mainta, manera ta conoci, a kibra 
y drenta den studionan di MI-FM, conocido 
radio emisora na Balashi. Cu manera nos a 
publica ayera, nan a saca e radio-emisora for 
di aire, pero tambe a bay cu varios computer 
di hopi balor. 

Pero awor ta resulta cu nan no a bay cu com¬ 
puternan di dicho radio emisora so, pero parti 
abao di mesun edificio, ta keda Inter Electron¬ 
ics, compania di e propietario di MI-FM. 

Awor ta resulta cu for di Inter Electronics, cu 
porcierto ta un compania cu ta drecha varios di 
e luznan di trafico, e mesun anti-socialnan aki, 
cu a haya tur tempo pa haci nan trabao, a bay 
cu un Central Computer cu ta midi, esta ijkt, e 
luznan di trafico na Aruba. 

Inter Electronics t’e unico compania cu por 
haci e trabao aki, cu intermediacion di DOW. 
E computer aki ta di mas balor ainda. Esnan cu 
a bay cu esaki, ta den poder di un sistema, cu 
por ta peligroso p’e mes. 

Pesey, esnan cu por sa, kende por tin e com¬ 


puter, aki pa por fabor avisa autoridad policial 
di inmediato. 


Como cu Gobierno no a cumpli 
cu pago di continu-toelage 

Miembronan di SPA a dicidi 
pa cuminsa un caso sumario 
pa Gobierno atene su mes 
na palabracionnan haci 

AYERA mainta, den Club di POVA, directiva nobo di Sindicato 
di Polis, a convoca su prome reunion pa miembronan, unda a 
atende e unico punto di agenda, pago di continu-toelage. 

Segun Guilfred Besaril, Presidente di SPA, a bisa cu e reunion di 
ayera tabata pa ilustra cu e continu-toelage pa polis, no a wordo 
paga, manera a keda palabra anteriormente. P.e. fin di e luna aki, 
esaki mester a wordo paga, pero awor cu nan a recibi nan slip di 
salario, por a nota, cu nan no a wordo paga. 

Pesey e miembronan kier sa, con directiva nobo di SPA ta pensa 
riba e asunto aki y con ta bay atende. 

Tumando na cuenta, cu SPA a sinta na mesa cu Gobierno na varios 
ocasion, unda a yega na un palabracion, cu awor Gobierno mes no 
a atene su mes na dje, tabata suficiente motibo cu miembronan 
den reunion ayera mainta a dicidi di cuminsa un caso sumario 
pa busca nan derecho riba e asunto aki. Besaril a confirma cu 
ayera mes, directiva di SPA a reuni cu nan abogado p’e entama 
e caso sumario aki. 

Di parti di Mando Policial, nan a manda un memo interno, cu a 
splica cu e lista di esnan cu mester a haya nan continu-toelage, 
a ser manda, pero tabatin aigun cuestionamento, pa cual a di¬ 
cidi di no paga e continu-toelage e biaha aki. Esaki a perhudica 
varios miembro, segun Guilfred Besaril, y pesey a cuminsa e caso 
sumario, pa obliga Gobierno pa atene su mes na palabracionnan 
haci. 

Dilanti Imelda Kleuterschool ta peliger pa trafico y e lus 


chikito poni dilanti e borchi ta yuda cu nada 



DOW ta traha trampa pa 
automobilistanan dilanti di 
Imelda Kleuterschool. Enber- 


dad mester admiti cu esfuer- 
zonan ta ser haci pa yuda e 
alumno y mayornan di e scol 


pa cu cruzamento di caya. Pero 
tampoco por t’asina cu ta pone 
trampanan pa chofernan. 

Pa cuminsa e ta algo nobo loke 
nan a pone eynan y pueblo 
no a costumbra ainda cu e ta 
eynan y tin chofer cu ta lubida 
cu nan t’eynan y esey sin conta 
e cantidad di chofernan bu- 
rachi cu ta core rond. 
Durante e dianan cu tabata 


traha riba dje tabatin ilumi- 
nacion fuerte eynan y e tabata 
bon visible, pero awor a kita e 
lus ey y a pone un miserable 
flasher cu anochi ora auto di 
otro banda bini ni ripara bo 
ta ripara e isleta corda e lus 
cu ta flash. E tubonan poni 
mey-mey ta manera un guil- 
lotina pa motociclistanan. 
Nos a puntra specialistanan 
den trafico encuanto e trampa 


aki y e respuesta di tur tabata 
DOW ta traha cos sin studia 
e consecuencianan prome y 
pronto lo ripara cu lo bay kite 
for di eynan, demostrando 
atrobe deroche di placa di 
pueblo. 

Awor ta un cuestion di warda 
p’e victimanan cuminsa cay 
pa laga kite. Pakico mester 
warda e baca hoga pa dempel 
e pos? 


Hasta PvdA, e partido ruman di MEP na Hulanda ta exigi pa 

un investigacion bou huramentacion tuma lugar na Aruba 

Sr. Nel Oduber y su gobierno a zorg pa hiba nivel di Aruba te na vloer 


DURANTE 8 aha largo e 
gobierno aki a purba di acusa 
hende drechi den comunidad, 
durante e periodo aki MEP a 
moviliza riba tur tereno, in- 
cluyendo Ministerio Publico 
cu cartananan na cantidad cu 
a bin dilanti caminda Minis¬ 
terio Publico mes ta alerta Sr. 
Nel Oduber y Sr. Rudy Croes 
pa nan stop cu e metemento 
cu tin cada bes den Ministerio 
Publico. 

E tipo di cosnan aki a conduci 
cu siman pasa un biaha mas 
den Eerste Kamer na Hulanda 
a wordo debati riba e credi- 
bilidad di e gobierno di Sr. 
Nel Oduber. Nan ta specifica 
cu for di 2005 caminda cu nan 
a exigi for di minister Hirsch 
Ballin y secretario di estado 
Bijleveld pa un investigacion 
tuma lugar na Aruba. 


Otmar Oduber riba esaki ta 
bisa cu por tende esnan di 
gobierno purba pretende cu 
ta partido AVP of CDA na Hu¬ 
landa ta esunnan cu ta purba 
tira santo den wowo di pueblo, 
pero cu prueba den man y 
parti pa prensa a mustra cu 
riba pagina 16 di e notulanan 
di Eerste Kamer PvdA, esta 
e partido ruman di MEP na 
Hulanda ta bisa ‘De eneige 
mogelijkheid om hierover 
uitluitsel te krijgen is door een 
onderzoek waarbij personen 
onder ede kunnen worden 
gehoord en onderzoekers ook 
vetrouwelijke informatie kun¬ 
nen inzien’. Es decir e partido 
asocia cu MEP na Hulanda ta 
bisa cu no solamente mester 
haci un investigacion, pero ta 
exigi pa den e investigacion 
aki e ministernan wordo poni 


bou huramentacion ora nan 
bay declara riba e acusacion- 
nan cu tin di corupcion, ff aude 
y un cantidad di metemento 
politico den Ministerio Pub¬ 
lico. “Esun cu’n kier mira ta 
paso ciego e ta y esun cu’n ke 
hole ta pasobra ni nashi e no 
tin”, Otmar Oduber ta duna 
di conoce. 

Riba pagina 48 di e notulanan 
Sra. Bijleveld ta contesta ‘Dat 
was in de Tweede Kamer ook 
het geval’, es decir, e mesun 
discusion aki a tuma lugar 
den Tweede Kamer. Aki Ot¬ 
mar Oduber ta indica cu no 
por lubida cu Eerste Kamer ta 
practicamente un colegio di 
conseho, hasta pa La Reina ora 
ta pidi conseho cu no ta asocia 
directamente cu politica di 
Hulanda. 

E ta sigui cita declaracionnan 


di Bijleveld ‘Daarom schrijf ik 
de brief over de staat van het 
bestuur en de rechtshandhav- 
ing op Aruba. Ik denk dat het 
alleen kan door zo’n onafhan- 
kelijk extra onderzoek. Als ik 
idereen zo hoor, zijn wij het 
daarover eens’. Es decir, tur 
hende, sin excepcion na Hu¬ 
landa, incluyendo e partido 
ruman di MEP na Hulanda a 
bay di acuerdo y a exigi pa un 
investigacion wordo haci. 

E parlamentario di AVP ta 
mustra con riba tur nivel so¬ 
cial na Aruba ta wordo papia, 
cual ta wordo bisa tambe pa 
parlamentarionan Hulandes, 
riba e nivel di desconfianza cu 
tin, di e ambiente di corupcion 
y fraude cu tin y di e mete¬ 
mento directo den Ministerio 
Publico y den husticia cu ta 
tuma lugar na Aruba. “Ora bo 



mira kico ta wordo bisa den 
Eerste Kamer cu hendenan 
na Aruba tin hasta miedo di 
papia pasobra gobierno sa 
unda bo ta biba, unda bo ta 
traha y unda bo yiunan ta bay 
scol. Imaginabo na cual nivel 
di vloer e gobierno aki di Sr. 
Nel Oduber a hiba e pais aki 
cu den Eerste Kamer hasta ta 
wordo mustra riba e hecho cu 
ciudadanonan tin miedo di 
expresa, tin miedo di papia”, 
Otmar Oduber ta indica. 



MUSHROOH & SW1SS 



BUROER 


★Loaded with Nushrooms ★ Crispy Onions 
★ Al Thick & Hearty Steak Sauce ★Swiss Cheese 
★ made wilh 100% Angus Beef 

TM & © 2008 Burger King Corporation. All rights reserved. 

AWEMainta su Vision di Calidad vs e Realidad - Ana 1 / Edicion 35 


Calidad y Trafico (prome parti) 






ifico insigur na Aruba ta 

demasiado au ta 
autnnan bicu m ta faya 
velocidad maximn no por awor gu Aruba 
ta mas pabla 

actitud agresivu riha caminda 

heade enferma y nerviusu riha caminda 

sustancia di draga y aJcohol ta haci e 

cnnductor mas agresivp 

demasiada caminda di tera ta salt riba 

narre te ra grandi 

tin hende cu no sa reglanan 

na tin raspet pa otranan riha caminda 

autonan cu glas preto ta carre anochi cu 

luznan grandi sendi y ta blind otranan 


AWEMAINTA ta continua su 
pagina di tur diamars dedica na 
e tema Calidad. E paginanan aki 
ta toca temanan educacional, 
informativo y naturalmente 
temanan critico. Nos ta tambe 
e “wowo critico di calidad”. Nos 
ta investiga, nos ta observa y 
nos ta busca pa duna opinion 
di critica constructivo pa asina 
yuda mehora calidad. E inten- 
cion ta di habri un poco e mente 
di esun cu por haci e cambio, 
tuma e accion. Ta solamente 
asina por trece calidad den tur 
loke nos mira y experiencia tur 
dia. Nos pagina di “Calidad 
versus Realidad” ta trece pa nos 
lectornan e tema di “Calidad y 
Trafico”. Nos “Wowo Critico di 
Calidad” a subi caminda varios 
biaha den e weekend cu a caba 
di pasa. Tanto den dia como 


anochi y esaki a inspira pa hala 
atencion di esnan concerni. 
Den Practica di Calidad ta 
observa e: Cliente-Producto- 
Apoyo cu ta sostene e Producto- 
Maneho-Productor di e Produc- 
to-Reglanan cu ta aplica den e 
produccion y aigun mas. E tema 
di awe ta mesun amplio cu e 
practica di Calidad. Pa cuminsa 
si nos kier practica calidad den 
trafico, nos kier defini cu nos 
ta trata awe cu trafico di motor 
riba via terestre. Si nos kier cali¬ 
dad riba caretera, nos mester 
puntra: “E cliente cu vehiculo 
di motor ta satisfecho cu loke e 
ta haya como producto?” 

Tin diferente punto di consid- 
eracion: 1) ken ta haci uso di 
vehiculonan cu ta trafica riba 
caminda? 2) Cuanto nan ta y ta 
ki tipo di hende nan ta? 3) Kico 


tin awor pa “support” of apoya 
nan traficacion riba caretera na 
Aruba? 4) Ki tipo di vehiculo 
tin? 5) Con e vehiculonan aki 
ta afecta medio-ambiente? 6) 
Con e vehiculonan aki ta afecta 
hende den tur aspecto?7) Ta 
con e careteranan ta? 8) Con 
careteranan ta afecta e bida 
humano riba caminda? 9) Con 
careteranan ta afecta casnan y 
hende den nan vecindario? 

Nos sa cu e cliente ta exigente y 
ta importante si berdaramente 
e ta wordo tuma na cuenta. 
Productornan di e “mercancia”, 
cu sea ta auto, motocicleta of 
bicicleta tambe ta un asociado 
importante den trafico! E tra- 
hador of esun cu ta percura pa 
e sistema di apoya traficacion 
riba caretera ta den man di un 
departamento di gobierno, esta 



e Departamento di Obranan 
Publico. Hunto cu su asocia- 
donan, nan ta esnan cu ta traha 
e caminda y ta haci uso di e 
asfalt y cement. Tur hende sa cu 
Departamento di Obranan Pub¬ 
lico ta cay bao di un Ministerio 
y por lo tanto e ta ser instrui y 
maneha cu aporte di e Ministro 
concerni. Tambe mantencion di 
e caretera ta den man di DOW of 
su asociadonan. Asociadonan di 
DOW por ta propio di e Departa¬ 
mento of contratistanan priva. 
Maneho y regia den y pa cu tra¬ 
fico ta un combinacion di DOW 
y esnan cu ta percura pa orden 
den nos pais, esta autoridadnan 
policial. Dus e maneho y regia ta 
combinacion di tres ministerio 
combina, esta esun unda In- 
frastructura ta resorta, esun di 
Husticia, y esun di Trafico mes. 
Hunto e asociadonan priva, e 
conductornan, fabricantenan di 
e varios vehiculonan, autoridad 
policial, DOW, y Ministerio nan, 
nan ta e actornan principal ora 
nos ta trata “trafico di motor y 
no-motor”. 

Awor AWEMainta den un per- 
cepcion humilde di calidad, por 
lo menos ta considera un satis- 
faccion di e cliente den trafico ta 
den prome lugar su seguridad. 
Ora bo ta move di un lugar pa 
otro, bo kier move trankil, den 
orden, cu respet pa bo mes y 
otronan riba caminda, sin cun- 
sumi, sin stress, cu sintimento 


di seguridad. Esaki ta e calidad 
cu nos kier sinti y mira ora nos 
ta trafica riba careteranan di 
Aruba. E concepto aki ta duna 
satisfaccion. Pero e realidad 
den calidad di trafico ta otro. 
Un solucion ta pa nos tur, tanto 
esun cu ta trafica riba caminda 
cambia su actitud, como autori¬ 
dad tuma actitud di mas control 
riba trafico. Un partner impor¬ 
tante ta Departamento di salud. 
Hendenan malo y cu stress no 
mester trafica riba caminda. 
Stranhero den trafico mester ta 
mas responsabel cu e reglanan 
di trafico di e pais aki. Caretera 
nan mester ta drecha y elimina 
tur e diferente careteranan 
cu ta sali riba caminda grandi 
of disena un mihor forma pa 
nan por comunica cu caminda 
grandi. E santo di e caminda 
nan di tera cu ta bay riba e as¬ 
falt ta un peliger y autonan por 
slip y perde control. Borchinan 
mester ta mas visibel. Mantene 
mata grandi pa asina no stroba 
bistå. Autonan bieu y cu no tin 
glas, ta tur mal manteni y gedal 
mester por ser kita di circula 
den trafico. Maneha mihor e 
velocidad maximo den leynan 
existente. E ley di “tinted glas” 
mester por ser aplica mihor. 
AWEMainta ta laga e edicion 
di awe te akinan. Otro siman ta 
sigui cu otro parti. Corda duna 
nos bo opinion retro-alimenti- 
cio, esta e “feedback”. 

Publicidad I 5 



Cus di Pai tido Paradera ta invita un y tur 



Bar y cushina na Prijs di Famia 

Lo tin Raspaa 
y hopi sorpresa nan 


Cuminsando cu un happy hour 6:00 

j Youth Xtreme 

j Time Bandits 
j Tsunami 
j Robert Maduro 

j Prive _ 

s 

Nadya van Putten a demostra ayera cu e no tin nada di politico moderno y diferente 

A ataca y bin cu insinuacionnan negativo contra Mito Croes 


NADYA van Putten candidato 
riba Groenlinks pa Parlamento 
Europeo ayera durante confer- 
encia di prensa dilanti di oficina 
di VNO a bisa cu e biaha aki e ta 
na Aruba pa mustra e diferencia 
cu tin entre Groenlinks y CDA. 
E ta indica cu CDA ta e unico 
partido cu ta wanta e portanan 
hancho habri pa forma un gobi- 
erno cu Geert Wilders, cu PW. 
Pesey e ta bisa cu si vota pa CDA 
e ora ta dunando PW un chens 
pa goberna conhuntamente cu 
CDA y tur hende sa kico ta e 
consecuencianan di tin un gobi- 
erno di CDA y PW otro ana. 

Igualmente el a bisa cu tin un 
diferencia hopi grandi entre e 
y su contrincante Mito Croes. 
“Ami ta e unico di nos dos cu 
tin experiencia den politica 
Hulandes cu ta activo awe, 
ayera y manan. E diferencia 
cu esey ta trese ta cu ami ta un 
politico moderno, mi ta trese 
cambio, mi ta custumbra di 
ta critico tambe na mi mesun 
partido, cosnan cu Sr. Croes no 


ta custumbra di dje y no ta bay 
cambia su style tampoco. Un 
voto pa Groenlinks ta un voto 
pa un partido cu ideologica- 
mente semper, y no solamente 
den ora di campana a worry 
cu e derechonan y asuntonan 
di Aruba y Antiyas, ami no tin 
cu worry si mi partido ta bay 
lagami bisa cierto cosnan aki un 
par di luna. Mi partido semper 
a para cla ora cu tin di håber cu 
Aruba y Antiyas”. Nadya van 
Putten a duna di conoce. 

Pa loke ta su campana na Hu- 
landa, el a bisa cu e ta bayendo 
sumamente bon, cu nan tin un 
grupo voluntario do Goenlinks 
sumamente grandi y a diferen¬ 
cia di AVP e no mester manda 
Sr. Rudy Lampe cu flyers Hu- 
landa, cu e tin voluntarionan di 
Groenlinks cu dia aden, dia afor 
tin flyer cu su cabes riba dje. 
Igualmente el a bisa cu nan ta- 
bata presente na e Green Party 
di AVP, segun declaracionnan 
textual di Nadya “Nan a bira 
onsportief, nan a bira hopi 


negativo y agresivo na e dos da- 
manan y un meneer cu a purba 
di deel uit flyers. Pero dor di e 
agresividad y e negatividad cu 
nan a causa bou di e hubentud 
cu tabata bayendo e fiesta, e 
muchanan tur kier a bin wak ki 
flyer ami tabatin eynan. Esaki ta 
cosnan cu e politica tradicional 
di Aruba no por handle, pero 
a nos como politico moderno 
si ta purba mustra cu tin otro 
manera y tin otro style pa ta 
politicamente activo”. 

NOTA DI REDACCION: AWE- 
Mainta a haya e informacion 
for di Hulanda cu contrario 
na e declaracion di Nadya van 
Putten, den e actividad di AVP 
e organizadornan na ningun 
momento a saca ningun hende 
y mucho menos tabata agresivo 
cu ningun hende. Ta e dononan 
di e club caminda e actividad 
a wordo organiza no ta per- 
miti partimento di flyer den 
nan establecimento y ta nan 
ta esnan cu a handle cu Nadya 
van Putten. Ta lamentabel cu 
un persona den su ansha pa 


haya un par di voto mas ta bin 
cu calumnianan contra su con¬ 
trincante Arubiano, esey ta algo 
cu ta laga hopi di desea. 

AWEMainta for di incio a critica 
e posicion di RED pa loke ta 
candidatura pa Parlamento Eu¬ 
ropeo caminda nos a indica cu 
lo tabata hopi mihor pa bin cu 
solamente un candidato, y den 
e caso aki dr. Mito Croes, kende 
tin un experiencia amplio, un 
conocemento, profesionalismo 
y ademas conoce tur e procedi- 
mentonan y tin e contactonan 
necesario pa por ta un digno 
representante den Parlamento 
Europeo. 

Den cuadro di esaki nunca 
nos a ataca Nadya van Putten, 
al contrario nos a indica cu 
den futuro el lo por ta un bon 
candidato, ora e conta cu mas 
experiencia den e ramo, pero 
lamentablemente awe mester 
bisa cu e declaracionnan cu el a 
duna ayera na prensa ta mustra 
un otro cara di loke el a mustra 


anterior mente. 

Di un banda e ta bisa cu e ta un 
politico moderno, cu ta trese 
cambio, pero di otro banda e 
ta bay directamente den atake 
contra Mito Croes caminda -cu 
tur respet pa Nadya- el a perde 
strea di Noord bisando cu e tin 
mas experiencia den politica 
Hulandes cu Mito Croes. Ta 
parse cu el a pega cu e malesa 
di su lider na Aruba cu ta bay 
constantemente den atake 
contra tur hende cu e no gusta 
of cu no ta comparti su mesun 
pensamento. E tiki experiencia 
cu Nadya tin den politica na 
Hulanda sigur no ta dune e 
derecho pa rebaha un politico 
di taya manera ta e caso di Mito 
Croes, cu hustamente ta e per¬ 
sona cu a hiba e lucha pa awe 
nos tur por participa den elec- 
cion di Parlamento Europeo. 
E imagen di Nadya van Putten 
cu AWEMainta tabatin como 
un politico prominente, un 
generacion nobo den politica, 
ayera e mes a zorg pa bari’e for 
di mesa. 


Sosten grandi na Hulanda, mescos cu na Aruba pa 
candidatura di Mito Croes pa Parlamento Europeo 



AYERA mainta durante confer- 
encia di prensa di partido AVP, 
Parlamentario Otmar Oduber 
a hiba palabra caminda cu el a 
cuminsa na felicita Mito Croes, 
lider di partido Mike Eman y 
resto di delegacion cu e tre- 
mendo evento cu tabatin siman 
pasa dia 22 di mei na Hulanda. 
Tabata trata aki di e clausura di 


e campana di Mito Croes. 

Aki el a indica cu e sala tabata 
completamente yen, contrario 
na loke cierto medionan di co- 
municacion cu a purba mustra 
como si fuera cu esaki a bay 
diferente. “Awe den medionan 
di comunicacion bo por mira 
e calidad y cantidad di hende 
cu tabata presente y e sosten 
masal, mescos cu na Aruba, 
cu dr. Mito Croes ta ricibiendo 
ayanan na Hulanda tambe”, 
Oduber a duna di conoce. 
Mirando con awor patido MEP 
ta bisa cu nan ta contra e vota- 
cion cu ta tuma lugar, pa e 
parlamentario di AVP ta un 
muestra di e dolor cu esaki ta 
hacinan na momento cu un 
Arubiano ta haya e oportuni- 
dad pa por drenta Parlamento 
Europeo lubidando ki color 
politico el lo por tabatin of tin, 
lubidando si e ta representa un 
partido politico of no. Den e 
caso aki ta trata di un Arubiano 


cu por destaca y drenta Union 
Europeo a base di un derecho 
constitucional cu nos tin siendo 
miembro di Reino Hulandes. 
Na mes momento Otmar Odu¬ 
ber a clarifica e ponencianan 
cu ta wordo tresi pa esnan cu ta 
contra e votacion, esta cu si vota 
pa Parlamento Europeo esey 
lo significa cu ta vota pa bay 
den un estado UPG. “Esaki ta 
ridiculo y no ta berdad. Ningun 
momento tabatin un referen¬ 
dum pa Aruba por drenta den 
un estado di UPG, LGO of ki es¬ 
tado cu e kier ta. Na e momen- 
tonan aki simplemente a base di 
constitucion nos tin un derecho 
pa por vota pa Parlamento Eu¬ 
ropeo y den e caso aki cu mas 
orguyo ainda caminda cu tin 
dos Arubiano cu ta participa pa 
por drenta Union Europeo y nos 
di Partido di Pueblo Arubano 
AVP ta sostene e candidatura di 
dr. Mito Croes”, Otmar Oduber 
a finaliza bisando. 


Chofer ta lora na su man robez sin pone 
sign-light net ora cu bromer ta pasando 




DIALUNA mainta a drenta informacion di un accidente den 
Katunastraat net dilanti consultorio di dokter. Na yegada di 
e patruya policial ta constata cu un dama chofer bayendo 
pariba den e caya menciona a bay bira na su man robez pa 
bay consultorio di dokter, sin pone sign-light y el a haci esaki 
net ora cu un bromer ta bay påse. Debi n’esaki e bromer a 
bay dal riba e auto di e dama y despues bay dal bao di un 
otro auto staciona, mientras e motociclista a keda lora riba 
e asfalt y a haya varios rasca na su curpa, pero su cabes no a 
haya ningun sla, ya cu e tabatin su helm bisti. E motociclista 
no tabata kier ambulance, pero a declara cu e lo bay cerca su 
dokter despues. 

Comentario 


Hulandes den ensenansa na Aruba (1) 


Mescos cu hopi pais cu ta of tabata 
colonia, Aruba tin un sistema di 
ensenansa cu no ta disena pa su 
propio hendenan: Entre otro e 
idioma di instruccion ta Hulandes, 
cu pa sigur 95% di e alumnonan 
ta un idioma stranhero. Cu idioma 
stranhero nos kier men: Un idioma cu 
e mucha no ta papia na cas, cu e no ta 
topa p’afo di cas y cu generalmente 
e ta sina como materia na scol of den 
un curso special. 

Shock cultural y psicologico 
E mucha cu ta sali for di un scol 
preparatorio hopi harmonioso p’e, ta 
haya un shock cultural y psicologico 
den e prome klas di scol basico, 
caminda for di e prome dia tur cos 
ta na Hulandes. Naturalmente e 
maestro ta splica of traduci hopi 
cos na Papiamento p’e, pero na 
momento cu e mes mester produci 
algo, ta exigi di dje p’e haci esaki 
na Hulandes. E mester lesa, skirbi, 
haci som, tur cos na Hulandes. Algo 
masha strano, pasobra ainda e no a 
adkiri e nivel necesario di dominio 
di Hulandes pa por haci esey. 

Sina un idioma nobo y strano ta tuma 
tempo. E proceso di sina un idioma 
nobo ta adkiri hopi pasenshi, hopi 
ehercicio y instruccion explicito, 
paso pa paso. Den nos sistema no 
tin espacio p’esey, como cu ta uza 
buki pa Hulandes como prome of di 
dos idioma cu ta disena pa mucha na 
Hulanda. Kiermen, e metodonan aki 
no ta trata loke nos muchanan mester 
pa sina e idioma. 

Den klas 1 p.e. e muchanan mester 
cuminsa mesora cu sina lesa y skirbi, 
mientras ainda nan no a desaroya un 
dominio oral di e idioma: Kier men 
ta salta henter un fase di desaroyo di 
idioma. Pa motibo di esaki e mucha 
ta keda cana atras, no solamente den 
sinamento di Hulandes, sino tambe 


den henter su desaroyo intelectual. 
Sinamento sin sentido 

Pa colmo ta exigi Hulandes pa 
tur materia, loke ta pone cu e 
mucha mester cana riba su tenchi. 
Consecuencia di esaki ta, cu e mucha 
ta crea un forma di “sina” cu ta puro 
tecnico; p.e. e ta sina for di cabes 
y e ta lesa sin compronde. Ta hasta 
asina cu scol mes ta apoya e sistema 
di sina aki: E sistema di lesa cu nan 
ta yama ‘AVI-niveau-lezen’ a bira 
asina importante, cu un mucha por 
keda sinta si e haya un insuficiente 
pa esaki. 

‘AVI-niveau-lezen’ ta lesamento 
tecnico - vocalisa loke tin skirbi, sin 
fout y cu un cierto velocidad - cu 
poco atencion pa comprension di e 
texto. Ta strano cu nos muchanan 
y e generacionnan prome cu nan 
no gusta lesa? Pa bo tin placer den 
lesamento, bo mester compronde 
loke bo ta lesa. 

Kiermen, ta haci comosifuera ta di 
mes e mucha ta sina Hulandes: Ta 
cuminsa mesora cu lesa y skirbi den 
klas 1, no ta dun’e chens p’e sina 
e idioma na un manera adecuado 
- como idioma stranhero cu tur e 
rekisitonan cu esaki ta exigi - y ta 
spera cu den klas 6 su Hulandes ta 
perfecto. 

Mira e ‘test’ cu desde 2007 
Departamento di Ensenansa a 
introduci den klas 6 pa test e nivel 
di idioma Hulandes. Den un otro 
articulo nos ta elabora riba e test 
aki. 

Sistema imponi 

Si den klas 1 Papiamento t’ey un 
tiki ainda, den e klasnan mas halto 
ta considera uzo di Papiamento 
un crimen. E maestro por haya un 
scual di Inspector, si esaki ripara 
cu e maestro a uza Papiamento pa 
splica algo. Esaki ta un herencia 



De Minster van Onderwijs, Sociale Zaken en Infrastructuur 
is voornemens in het openbaar aan te besteden: 


Het project: 

Het verharden en reconstrueren van wegen binnen 
het kader van IWIF 2009 deel 1" 


Volgens bestek: DOW nr. 11, dj.2009 

Korte omschrijving van het werk: 

"Het werk bestaat uit het asfalteren en reconstrueren van bestaande 
asfaltwegen op 4 verschillende lokaties." 

Uitvoeringstermijn: De duur voor de aanleg van de diverse wegen is van 20 to 45 
werkbare werdaaen per onderdeel. 

Het bestek is vanaf 26 mei 2009 verkrijgbaar bij D.O.W. tegen betaling van Afl. 
150,00 

De betaling te voldoen bij de kassier van de Dienst openbare Werken (DOW). 

De openbare bescheiden liggen ter inzage vanaf 26 mei 2009 te DOW bij het 
Secretariaat van de Directie. 

Inlichting worden verstrekt op 28 mei 2009 om 10.00 uur v.m. te DOW. 

De Nota van inlichtingen wordt vastgesteld op 1 juni 2009. 

De openbare aanbesteding vindt plaats op 12 juni 2009 om 11.00 uur v.m. op het 
kantoor van de directeur van de Dienst Openbare Werken. 

De inschrijver moet bij inschrijving de volgende vereisten overleggen: 

1. Bewijs van inschrijving in het register van de Kamer van Koophandel. 

2. Bereidheidsverklaring tot het instellen van een bankgarantie. 

3. De staat van eenheidsprijzen voor verrekening van meer- en minderwerken. 

4. Een lijst van in te schakelen onderaannemers. 

5. Een lijst van in te zetten materieel. 

Inschrijving dient te geschieden op het bij het bestek gevoegde en 
gewaarmerkte inschrijvingsformulier. (bijlage specificatie 
Inschrijvingsom en bijlage 1) 


colonial: A introduci Hulandes 
como e unico idioma di instruccion, 
pasobra Gobierno Colonial e tempo 
ey (principio di siglo 20) tabata haya 
cu “den un colonia Hulandes, ta 
Hulandes tur hende mester papia“. 
Segun nan, mester elimina 
Papiamento cu nan no tabata 
considera idioma. Cu e ideanan 
aki hopi generacion di nos pueblo 
a lanta y p’esey no ta nada strano 
cu te dia djawe hopi di nos propio 
hendenan no ta reconoce e balor di 
nan propio idioma Papiamento, sigur 
no pa ensenansa. 

Cu otro palabra, Hulandes a bira e 
unico meta di nos ensenansa, mientras 
tur hende sa, cu desaroyo di e lenga 
materno ta na bienestar di sinamento 
en general - di otro idioma tambe - y 
di desaroyo di pensamento. Pero ta 
parce, cu pa nos muchanan tin otro 
regia di naturalesa. 

E situacion aki ta sigui te ora e 
mucha caba su scol secundario. Nos 
tur sa, cu hopi mucha ta fracasa na 
caminda, cu hopi mucha ta presta 
bao di nan nivel intelectual y cu tin 
hopi perdida di talento pa motibo di 
e ensenansa aki. 

Cambio na caminda? 

A tene hopi conferencia tocante nos 
situacion den scol, tin estudio special 
haci tocante e situacion di idioma den 
scol y su consecuencianan, a lanta 
comision special (PRIEPEB, Grupo 


Modelo di Idioma, Grupo Curicular) 
pa cambia e situacion, a disena hasta 
un scol basico nobo cu Papiamento 
como idioma di instruccion, pero 
nos ta mira cu tin hopi obstaculo riba 
e caminda pa cambio aki. 

Un di nan ta e idea cu tur mucha 
mester haya henter nan ensenansa na 
Hulandes, pasobra nan ta bay studia 
na Hulanda despues. Realidad ta, cu 
ta solamente mas o menos 15% di 
tur mucha cu ta cuminsa pareu den 
klas 1 di scol basico ta bay studia 
na Hulanda. Di e studiantenan aki 
menos cu 50% ta logra nan diploma 
academico di HBO of universidad. 
Algo pa pone nos pensa ta lo 
siguiente: Na Hulanda tin un 15.000 
studiante stranhero, di kende ta 
exigi solamente un diploma di 
scol secundario di nan pais y bon 
dominio di ... Ingles. Pa nan drenta 
Hulanda pa studia, no ta exigi pa nan 
tin un dominio di Hulandes na nivel 
di HAVO 5 of VWO 6 di Hulanda. 
Esey nan por sina na Hulanda mes, 
durante nan estudio. 

Mientras tur hende sa, cu nos 
ta perhudicando nos pueblo, e 
inovacion proponi ta cana cu paso di 
cangreu. 

Hopi hende no sa, cu e situacion den 
nos ensenansa ta contra derecho di 
mucha; por lesa esaki por ehempel 
den e documentonan di UNESCO 
di 1953 ( The use of Vernacular 


Languages in Education) y di 2003 
(Education in a multilingual world). 
E documentonan aki ta disponibel 
riba internet. 

Den un siguiente articulo lo trata e 
consecuencianan di e situacion aki 
pa estudio academico, manera na 
IPA. 

Litera tura recomenda: 

Departamento di Ensenansa: 
Relato estadistico traha pa Seccion 
Investigacion y Estadistica fdi 2007- 
2008 y di e ananan anterior), Aruba 
PRIEPEB, [2002] Curiculo 
Ensenansa Basico Aruba - Programa 
nacional. 

Prins-Winkel, A.C, [1973] Kåbes 
duru? Verslag van een onderzoek 
naar de onderwijssituatie op de 
Benedenwindse Eilanden van de 
Nederlandse Antillen in verband 
met het probleem van de vreemde 
voertaal bij het onderwijs - Zeist 
Smeulders, T., [1987] 

Papiamento en Onderwijs - 
Verandering in beeld en betekenis 
van de volkstaal op Curagao - 
Utrecht 

UNESCO, [1953] The use of 
Vernacular Languages in Education 
(disponibel riba internet); 

UNESCO, [2003] Education in a 
multilingual world (disponibel riba 
internet) 



Hasi bo BARIO mas sigur. 
Probecha di un sistema di alarma 
cu ta proteha bo CAS of NEGOSHI 
contra candela y ladronicia 
24 ora MONITORING y PATROL service 




Cd Bo ta biba bo so ? 

Cd Bo ta hende grandi?., di edad? 

Bo(so) ta traha? 

Cd Tin momento di dia bo cas ta desocupa? 

Cd Bo tin articulonan di balor y balor sentimental den bo cas? 
Cd Bo ta desea di hanja aigun conseho pa mihor proteccion 
di bo cas? 

Si un di e preguntanan aki ta afirmativo, 

anto INVEST SECURE por asisti bo 
simplemente jama nos na 


582-7252 



u 


Tel: (297)-582-7252 Fax: (297)-582-7211 Email: insec@setamet.aw-www.insecaruba.com 



A commitment to the profession” 

Chofer cu a perde control y dal 
riba mata a bay laga su auto kibra 
mey-mey di caminda 


DIALUNA madruga a drenta informacion cu tin un auto kibra 
bandona mey-mey riba e caminda dilanti di Marina Pirata. Na 
yegada di e patruya policial a bin encontra cu un Toyota Tercel 
cu su wiel dilanti banda drechi kibra, laga atras mey-mey di 
caminda. 

Polis a controla e auto y a ripara cu e motor ta frieu, indicando 
cu ta basta rato e accidente aki a pasa y e chofer a bay lague 
atras. Mirando cu e auto tabata mey-mey di e caminda, polis a 
solicita un takelwagen pa bin hal’e for di e sitio. 


Lainda tur Caminda 


DEN fin di siman sra. Lainda 
Kemp Westerhof hunto cu su 
comishon “LAINDA TUR CA¬ 
MINDA” a sali riba caya y pasa 
varios barrio pa papia personal- 
mente cu e hobennan. Paso hopi 
biaha nos ta tende e criticanan 
di cu e hubentud ta riba mal 
caminda, vandalismo y crimi- 
nalidad. Pero masha poco nan 
mes ta hanja e oportunidad pa 
expresa nan pensamentonan 
y ta na palabra. Hopi hende ta 
bin cu mil y un projectonan y id- 
eanan pero nan no ta asercanan 
personalmente e hobennan 
aki y sinta scucha nan banda. 
Lainda a tuma e iniciativa y a 
trata di mustra cu e ta un simpel 
politico, profesional, mama y 
a la vez un persona humilde y 
no dijes cualkier politico. E ta 
traha cu henter su curason pa 
e bienestar di Aruba paso awor 
mas cu nunca nos mester di dije. 


Asercando e hobennan e la 
ripara cu enberdad su ideanan 
cu tur ora e ta trece dilanti ta 
sumamente importante, hoben¬ 
nan ta sinti falta di distraccion 
sano, jeugdcentrum y lugarnan 
pa practica deporte (compleho 
deportivo) den nan barrio. Paso 
nan ta busca forma pa distrae 
nan mes pero no tin e lugar ni e 
material pa nan hasi uso di dije. 
Lainda a ripara cu e hobennan 
aki no ta dificil pa asercanan y 
tratanan. Simpelmente nan ta 
pidi nos atenshon y stimulashon 


y Lainda ta di opinion cu no tin 
nada mas mihor cu esey bin 
di nos parti como un adulto. 
Pues Lainda kier a invita un 
y tur pa bishita su website pa 
sinja conoce mas di serca cu su 
ideanan; www.votalainda.com. 

Y pa bo persona por wak per¬ 
sonalmente e videonan unda 
Lainda a bishita e barrio di 
Dakota y bushiri pa asina papia 
personalmente cu e hobennan 
bishita www.youtube.com/ 
votalainda2009. 




KIA ta bay Topcar N.V. 


E fabricante di auto KIA Mo¬ 
tors lo wordo representa dor di 
Topcar cu ta propiedad di Jolley 
Holding y agente di Nissan na 
Aruba. Esaki a wordo declara 
den un comunicado di prensa 
emiti dor di e fabricante di auto 


Sur Koreano y e compania di 
auto. 

Star Motors N.V. y su filial 
Drive Motors N.V. no ta rep¬ 
resenta Kia Motors na Aruba 
mas, esaki segun e comunicado 
di prensa. 


Desde di awe en adelante tur 
dono di auto KIA por haci uso 
di servicio di Topcar pa repara- 
cion, servicio general, manten- 
cion di nan auto y compra di 
pieza. Pa mantene nan garantia 
di fabrica por yama Topcar na 


number 582-1547 pa haci un 
cita. 

Topcar lo stock piesa pa tur e 
modelnan di KIA y ta pidi tur 
propietario di un auto KIA cu 
mester di aigun piesa en espe- 
cial pa acudi na nan oficina. 
Topcar tambe lo honra e garan¬ 
tia di e fabricante, dus di auto 
nobo, pero tambe di auto nan 


cu a wordo cumpra den pasado 
cu ta cay bao di e programa di 
garantia di e fabricante. 

Topcar ta preparando su mes 
pa por duna na tur cliente di 
KIA un respaldo y servicio pro¬ 
fesional y lo introduci pronto e 
campana “Family - like Care”. 
Awor tur cliente di KIA ta bon- 
bini na Topcar. 

NO LAGA HENDE NEGATIVO CU POCO 
CREATIVIDAD GANABO CU TUR LOKE 
NAN TA OFRECE TA MIHOR... 



(JCIA)KIA MOTORS 

BON BINI 

NA E FANIA MAS GRANDI Dl AUTO NA ARUBA. 



PASA Y COMPROBA PA BO MES CU NOS TIN 
E VARIEDAD MAS GRAN Dl Dl MODELO, 
MIHOR PRIJS Y SERVICIO NA ARUBA. 


ARUCAR (Mi U LTIMATE 

— AUTOMOTIVES W' AU TOMOBILES 





0 Jeep 




KIA MOTORS 




■MLRH rjN 

Auto sospechoso cu polis a 
bay controla na San Barbola 
a resulta auto accidenta 



DIALUNA madruga polis a bay dilanti di Cliffix na San Barbola 
pa un auto sospechoso. Na yegada di e patruya, nan a encontra cu 
un auto cu a bay pasa unda tin un bahada abrupto y a accidenta. 
N’e momentonan ey no tabatin ningun hende den e auto, pero e 
porta y bentananan tabata habri cu e lus interior cendi. Tampoco 
a logra saca afo si e chofer a resulta herida of no. 

Durante pleitamento wela a 
pasa nieta na estado un wanta y 
e nieta a haya dolor 



M 



DIADOMINGO anochi a surgi un pleitamente entre un wela 
cu su nieta. E asunto aki a escala te ora cu e wela a dal e nieta un 
wanta. Pero e nieta aki ta na estado y a cuminsa haya dolor y a 
pidi ambulance pa hibe hospital pa observacion. 


Rudy Lampe a entrega su voto hunto 
cu Nadya van Putten na VNO 


RIBA dialuna 25 di mei Parlamentario Lampe 
a presenta na oficina di Representacion di Go- 
bierno Hulandes den presencia di Nadya van 
Putten pa entrega su voto, dunando ehempel 
asina na tur cu a registra pa haci uso di nan 
derecho di voto. Na mesun momento Parla¬ 
mentario Lampe a hiba e box cu un cantidad 
di stembiljet cu ciudadanonan a trese na Club 
Boneriano. 

Diadomingo 24 di mei a tuma lugar un encuen- 
tro cu Nadya van Putten, candidata numero 5 
riba e lista di Groenlinks pa eleccion Eeuropeo. 
Tambe a hiba palabra e candidatonan di partido 
RED pa eleccion di september proximo, kend- 
enan ta Enid de Kort y Mariela Chirino. Partido 
RED a forma un alianza cu partido Groenlinks 
pa apoya e candidatura di Nadya van Putten. 
Segun Rudy Lampe ta indica tin otro candidato 
Arubiano den eleccion di 4 di juni. Sr. Mito 
Croes ta riba lista di CDA y segun e lider di RED 
partido CDA ta dispuesto pa forma gobierno 
cu PW di Wilders/Brinkman. Pesey e ta bisa 
cu vota pa CDA ta un voto pa fortifica e bloke 
anti-migrante y cu ta contra interes di Aruba 
y Antiyas. 

Di otro banda e ta indica cu partido Groenlinks 
ta e partido na Hulanda cu mas ta opone e 
partido PW di Wilders/Brinkman y dor di esey 
un voto na favor di Nadya van.Putten ta un voto 
na favor di interes di Aruba y Arubianonan na 
Hulanda. 

“Nos ta hasi un apelacion riba riba un y tur pa 
tuma contacto cu nan famia na Hulanda y pidi 
bo sernan keri pa bai vota dia 4 di juni proximo 
na favor di Nadya van Putten. Esnan cu a reg¬ 
istra na Aruba, corda hiba e envelop oranje cu 
bo stembiljet vota y e papel di declaracion dii 
e votador cu bo firma. Pone e papel gel den e 
envelop oranje di tal forma cu e number di re- 
gistracion ta sali na e bentana di e envelop. Usa 
potlood cora pa marca bo voto. Hiba e envelop 
sera na VNO durante oranan di oficina”, Lampe 



ta conseha. 

E ta bisa cu tambe por hiba e stembiljet na 
centro di RED, na Belgiestraat banda di veid di 
Riverplate, entre 2’or di atardi y 7’or di anochi. 
Despues di ora di scol of despues di ora di trabao 
por pasa na centro di RED y nan lo zorg pa hiba 
bo stembiljet na VNO y bo voto lo conta pa un 
mihor futuro. 

Rudy Lampe ta di opinion cu ta importante 
pa nos tin un representante den Parlamento 
Europeo. Na 2009 ta termina e relacion fi¬ 
nanciero cu Hulanda. Despues di 2009 Aruba 
no ta bay ricibi ayudo financiero mas, y Sede 
Aruba hunto cu FDA no ta bay tin fondo mas 
pa sigui yuda proyectonan social. Pesey tin 
cu busca un alternativa y esey ta fondonan di 
Union Europeo. Ora nos tin un representante 
den Parlamento Europeo e tin acceso directo 
na tur informacion y por zorg pa Aruba ta riba 
e lista di paisnan pa ricibi mas fondo di Union 
Europeo. Y nos mester inverti den e desaroyo 
social di Aruba, ta hopi problema social ta 
azotando nos pais. 

Na final lider di RED a comenta cu Nadya van 
Putten a biaha dialuna pa Corsow y e Islanan 
Ariba. Diabierna Nadya ta bek na Aruba y 
diasabra 30 di mei e lo duna un charla na e 
Conference Dinner di RED cu ta tuma lugar na 
Phoenix Hotel. E charla ta keda transmiti live 
via website di 24ora.com y tur por sigui for di 
nan cas e charla di Nadya di 8.30 pa 9.30 p.m. 
diasabra awor. 


Mar Azul ta perde caso contra Gobierno y APA 


MAR Azul Development Com- 
panyN.V. (Mar Azul) a perde e 
caso di apelacion cu Mar Azul 
a cuminsa contra Gobierno 
y Aruba Ports Authority N.V. 
(APA). 

Recientemente Corte Superior 
a dicta sentencia, caminda Hof 
ta reacciona riba e demanda di 
Mar Azul. 

Abogado mr. Andin Bikker a 
representa Mar Azul caminda 
el a demanda pa Hof tuma un 
medida di orden caminda ta 


prohibi Gobierno y APA sigui 
cu e trabaonan cu ta wordo 
haci na e parti oost di Mar 
Azul, esta pa haci e caminda 
publico, te ora cu den un even- 
tual caso mas profundo, un 
decision wordo tuma. 

T’asina cu Gobierno a wordo 
representa pa mr. Arie Swaen 
mientras cu APA a wordo rep¬ 
resenta pa mr. Tirso Koeyers. 

Hof ta mustra cu e caminda cu 
Mar Azul ta referi na dje, ta un 


caminda publico y e trabaonan 
cu ta wordo haci, ta loke husta- 
mente Hof a menciona den su 
sentencia di 24 maart 2009. 
Ta trata aki di carta cu APA a 
manda pa Mar Azul dia 13 di 
december 2007, caminda APA 
ta bisa Mar Azul cu e parti cu 
Mar Azul tin sera, mester keda 
habri y mester wordo haci 
acesibel pa publico y trafico y 
cu dentro di 1 luna o sea te dia 
31 di januari 2008, Mar Azul 
mester a kita tur su pertenen- 


cianan for di riba tereno di APA 
cu ta keda n’e parti di laman di 
Mar Azul. 

Dia 8 di februari 2008 director 
di DOW, ing. Jossy Figaroa a 
manda un carta pa Mar Azul, 
halando su atencion cu apesar 
di a avisa anteriormente, ainda 
no a haci e parti sera acesibel 
pa publico y trafico y cu DOW 
mes lo bay haci esaki. Den e 
caso aki a haya un orden di 
Gobierno. 


Hof ta considera esaki un deci¬ 
sion di Gobierno a base articu- 
lo 2 di LAR y tin un procedura 
stipula pa bay contra e decision 
aki. Esaki ta ensera cu Mar 
Azul mester wordo declara no 
admisibel den nan demanda. 
Hof ta declara Mar Azul no ad¬ 
misibel den su demanda. Mar 
Azul a wordo ordena pa cubri 
e gastonan di e caso na banda 
di Gobierno y APA cu ta suma 
mas di 10.200 florin. 

ATENCION!!!! 

Pa motibo di interes hopi grandi den AWEMainta, 
nos ta hayando reclamo cu ya mainta trempan 
e corant a caba tur rond Aruba 

Pueblo No Desespera! 



Bo por lesa bo AWEMainta tur dia Online na www.awemainta.com 


Su nomber ta, Bartholomeus Sotero Sneek, 
mihor conoci como Roy tambe ta den 
Boleros di Ayera, Awe y Semper 

BARTHOLOMEUS Sotero 
Sneek, ora cu bo tende e 
nomber aki, bo no sa di kende 
nos ta papia, pero ora nos 
bisa mihor conoci como Roy 
Sneek, e no ta un descono- 
cido den nos comunidad. 
Roy Sneek ta un pianista, 
guitarista, areglistay maestro 
di musica y tambe cuarta 
y un all around tecnico di 
piano. Tambe Roy Sneek a 
dirigi diferente grupo di koor 

Roy Sneek su trayectorio musical ta di mes largo cu di punta 
basora pa Westpunt. Increiblemente largo. Roy Sneek a dem- 
ostra su talento na diferente pais, manera Hulanda, Venezuela, 
Corsow, Aruba.Roy Sneek su lema ta cu na Aruba no tin necesi- 
dad di busca musiconan for di exterior. Aruba tin suficiente 
talento musical y di canto y esaki mester wordo respeta. 

Na momento cu organizadornan di Boleros di Ayera, Awe y 
Semper tabata sondeando y en busca pa forma e elenco pa 
dia 3 di juni awor na Cas di Cultura, Roy Sneek su nomber a 
cay. Mesora a busca contacto cu Roy y e a tuma e reto di join 
the party. 

Roy Sneek su plan pa dia 3 di juni ta grandi.No perde 

e ocasion aki di mira Roy Sneek den un solo presentacion den 
e anochi di Boleros di Ayera, Awe y Semper. 

JCI Aruba Female cu 
anochi informativo 

DIA 29 di mei 2009 JCI Aruba Female lo tene un anochi in¬ 
formativo na Istituto di Cultura na playa, for di 8'or te cu 10'or 
di anochi. Durante e anochi aki lo comparti tur informacion 
y oportunidad cu JCI tin. JCI ta un organisacion educativo 
y di oportunidad ya ta wordo reconoci mundialmente, sin 
distincion di color, religion, rasa of posicion social. JCI Aruba 
Female ta invita tur hoben entre 18 te cu 40 aha pa bin scu- 
cha e informacion y beneficion cu JCI ta ofrece. e anochi di 
ifnromacion aki ta completamente gratis! No perde e opor¬ 
tunidad valioso aki! Pa mas Informacion por yama Norma 
Rodrigues na tel. 582 5629 of bishita nos website na www. 
j ci. cc/arubafemale 


,<r ^ 



y grupo di guitara y cuarta. 


Otro participante den Boleros 
di Ayera, Ayera y Semper 

Faritah Luidens 


TA ken no conoce Faritah Luidens,. Faritah 

tin un trayectorio musical di mas cu 39 aha. Su 
prome disco 45 el a graba na edad di 17 aha. 
Faritah Luidens tin un voz di oro y voz supremo y 
a participa den diferente show y festival di canto. 
Na Corsow Faritah sa di sali na di dos lugar den 
un di festivalnan cu el a wordo invita.Faritah 
Luidens a sa di destaca den diferente actuacion 
teatral como actriz y comediante. Tambe Faritah 
a cosecha hopi exito cu su progama humoristico 
na television mihor conoci como Tica Basha 
Bao.Actualmente tin un produccion andando na 
TeleAruba tur diabierne mainta pa 9.00 am cu 
yama "Nos Mainta".Como sifuera poco Faritah 
ta miembro di Mascaruba tambe y a haci difer¬ 
ente presentacion na Aruba comotambe den 
exterior.Faritah Luidens ta General Manager na 
Checkpoint Color.Show di Boleris di Ayera, Awe 
y Semper sin Faritah lo no ta completo. 

E anochi di 3 di juni na Cas di Cultura, Faritah 
Luidens a prepara 2 excelente bolero pa deleita 
su fans riba e dia Wednesday Night for Lovers. 



Chofer burachi ta dal riba e heronan di 
e isleta dilanti di Imelda Kleuterschool 



DIADOMINGO anochi a drenta informacion cu un auto a subi e isleta dilanti di Imelda Kleuter- 
school. Na yegada di polis, nan ta bin haya cu un chofer burachi y tabata herida pa cual motibo a 
pidi presencia di ambulance n’e sitio. Na yegada di ambulance n’e sitio y a revisa e chofer a dicidi 
cu lo ta mihor pa hibe hospital pa un control mas extenso. 

Presidente di Paraguay 
ta bisa cu celibato no 


ta perfecto 


— 



E ex obispo y presidente di 
Paraguay, Fernando Lugo, a 
bisa cu e celibato cu Iglesia 


Catolico ta impone riba reli- 
giosonan ta “imperfecto” y e 
no a descarta e posibilidad di 


forma un famia despues cu 
e’la reconoce paternidad di 
un mucha y acepta pa haci un 
test di ADN cu por confirma su 
di dos yiu. 

Celibato “ta un opcion per¬ 
sonal, di fe, cu Iglesia Catolico 
Latino ta haci, e ta data di ana 
1500... mi ta kere cu e unico 
perfecto ta Dios y tur loke e 
persona humano haci ta im¬ 
perfecto, asina ta cu celibato 
tambe ta un asunto imperfecto 
di un homber of di un muher”, 
Lugo a bisa den un entrevista 
cu e corant Clarin di Argen¬ 
tina a publica diadomingo 
ultimo. 

Paraguay a wordo sacudi pa 
un escandalo ora na april un 
muher a presenta un demanda 
contra Lugo pa un yiu cu e’la 
concebi tempo e mandatario 
tabata obispo di San Pedro. 
Lugo publicamente a admiti 
paternidad di e mucha, cu 
yama Guillermo. 

Ora a puntre con e ta sinti den 
su rol di tata, Lugo a bisa “bon, 
mi ta kere cu e ta un respon- 
sabilidad, un aprendizahe, 
un otro tipo di relacion cu e 
persona aki y tambe lo tuma 
tempo pa dedica na dje”. 

Ademas di e caso aki, Lugo a 
acepta pa haci un test di ADN 
pa determina si otro mucha, 
di seis ana, tambe ta su yiu 
manera un ex empleada di dje 
a denuncia na San Pedro. 

E novedad di su paternidad 
a pone e presidente pensa 
riba e posibilidad di forma un 
famia, loke e tabata rechasa 
prome. “Bida di un mucha ta 
cambia bida di otro. Hopi cos 
por wordo reconsidera, por 
busca otro caminda. Nunca 
bisa nunca, nunca bisa sem- 
per. Nos ta habri pa loke futuro 



Fernado Lugo 



lo por trece pa nos”. Mientras 
tanto e “ooievaar” no a para 
keto y aparentemente a trece 
un di tres yiu pa e ex obispo / 
presidente. 

E presidente a nenga cu e 
asuntonan di su bida priva a 
haci dano na su popularidad 
entre paraguayonan. 


“Nos informe, specialmente 
cu e hendenan senciyo, esnan 
cu a vota pa nos, ta bisa cu 
nos imagen ta intacto... cu e 
presidente ta reconoce su yiu 
mientras e por a keda sin haci 
esaki, hopi a considera como 
un acto di valentia y curashi”, 
Lugo a declara. 

Norcorea ta haci test nuclear provocando 

protesta den mundo 



NORCOREA a haci un test nuclear 
ayera, cu segun Tokio por ta te “cuater 
biaha mas grandi” cu esun di 2006, 
provocando protesta internacional 
y convocacion e mesun atardi di un 
reunion di emergencia di Conseho di 
Seguridad di Nacionnan Uni (ONU) 
na New York. 

“Republica Democratico y Popular di 
Corea (RDPC) a realiza exitosamente 
un otro test nuclear subteraneo dia 25 
di mei den cuadro di su esfuerzonan 
pa reforza su capacidad di disuasion 


nuclear”, e agencia di prensa oficial 
Norcoreano KCNA a bisa den oranan 
di marduga. 

Aigun ora despues, un vocero di minis- 
terio di Defensa Ruso, Alexander Dro- 
bichevski, a confirma cu Pyongyang a 
efectua un explosion subteraneo hopi 
potente na 10 km di superficie. 

Na 2006, ministerio di Defensa Ruso 
a calcula e potencia di e prome test 
nuclear Norcoreano entre “5 y 15 
kiloton”. 

Di nan banda, e Agencia Meteorologico 


Hapones a calcula cu e test nuclear 
Norcoreano tabata “cuater biaha mas 
fuerte” cu esun di 2006. E agencia 
Hapones a detecta un actividad sismico 
di 5,3 grado di magnitud, mientras cu 
e prome test a midi 4,9 grado. 

Segun e Comision Preparatorio di e 
Organizacion pa Prohibicion di Test 
Nuclear (CTBTO), e explosion di ayera 
tabata “na menos di 2 km” di e lugar 
na unda e prome test a wordo haci na 
october 2006. 

Segun instrumentonan di deteccion di 
e Comision, e temblor a tuma lugar 54 
minuut pasa di mey anochi (ora GMT) 
aunke e Comision no por a establece 
formalmente e naturaleza nuclear of 
no di e temblor registra. 

Baek Seung Joo, experto di Instituto di 
Analisis di Defensa Coreano di Seul, a 
bisa cu “e potencia di e explosion aki ta 
comparabel cu e bomnan cu a cay riba 
Hiroshima y Nagasaki” na 1945. 

E noticia di e test nuclear Norcoreano 
inmediatamente a lanta reaccion di 
alarma den comunidad internacio¬ 
nal. 

Moscu a adverti Pyongyang cu su 
accion ta “menaza seguridad den e 
region”. 

China, cu a keda keto pa varios ora, 


finalmente a condena e test Norcore¬ 
ano y a pidi Pyongyang pa “pone fin 
na cualkier accion cu por empeora e 
situacion”. 

E vocero di gobierno Hapones, Takeo 
Kawamura, a considera e test Nor¬ 
coreano como “absolutamente ina- 
ceptabel”, mientras prome ministro 
Taro Aso, a convoca su gabinete pa un 
reunion di urgencia. “Hapon lo tuma 
accion severo”, Kawamura a anadi. 

Na Seul, gobierno Surcoreano a bisa 
cu e test ta un “grave menaza” pa paz 
regional y pa stabilidad di e peninsula 
di Corea y di noordoost Asia, y un gran 
reto na e regimen internacional di no 
proliferacion”. 

Mientras tanto, desde Dinamarca, sec- 
retario general di ONU, Ban Ki-moon, 
a declara su mes “profundamente 
preocupa”, prome cu e reunion di 
emergencia di Conseho di Seguridad 
convoca pa ayera tardi na New York 
riba peticion di Hapon. 

E hefe di diplomacia Europeo, Javier 
Solana, a califica e test nuclear Nor- 
coreana como un “acto iresponsabel”, 
merecedor di “un contesta firme di 
comunidad internacional”. 

Gran Bretania, Francia, Suecia, No- 
ruega, Italia y India tambe a reacciona 
contra e test nuclear Norcoreano. 


Caravana di un candidato pa parlamento 

ataca na México 


E candidato suplente pa par- 
lamentario di un partido di 
oposicion na México cu ta pro- 
pone legalizacion di droga, a 
wordo herida pa personanan 
desconoci cu a ataca e comitiva 
cu tabata acompana e candi¬ 
dato riba un caminda cerca di e 
centro turistico Acapulco, segun 
informacion di e partido. 

“E atake cu a tuma lugar diado- 
mingo atardi a laga e candidato 
suplente Rubén David Sånchez 
herida, cu awor e ta den un 
hospital militar caminda mester 
a interveni cirurgicamante”. 
Asina Ramon Loya, presidente 
di Partido Social Democrata 


(PSD) na estado Guerrero, a 
bisa den un comunicado. 
Ademas di e atake contra e 
comitiva di Emmanuel Lopez, 
candidato di PSD pa parla- 
mentario federal pa e districto 
Acapulco, e auto di Carmen 
Avalos, candidata den estado 
Baja California, a wordo kima 
diabierna ultimo. 

PSD, un partido di oposicion 
chikito cu 2% di represen- 
tacion den Congreso, a hiba 
un campana novedoso enfoca 
riba caba cu e violencia causa 
pa narcotrafico, pa e eleccion 
intermedio cu ta tuma lugar na 
México dia 5 de juli venidero. 

Chåvez, Correa y Morales ta reafirma 

pacto socialista na Quito 


E presidentenan di Ecuador, Bolivia y Venezuela 
a pone nan aliansa socialista riba un pedestal 
durante e festividadnan independentista di 
Quito, cu e compromiso di e mandatario ecu- 
atoriano, Rafael Correa, pa tambe “radicaliza su 
revolucion". 

“Nos lo no cambia di rumbo, contrario, nos lo radicaliza 
y profundiza nos revolucion ciudadano, acelerando nos 
procesonan”, Correa a bisa den un discurso na ocasion 
di e di 183 aniversario di ‘Batalla de Pichincha’, cu a 
caba cu e colonizacion Spano. 

E mandatarionan a topa atrobe dos ana y mey despues 
cu nan a seya loke prensa a bautiza como “trinidad 
socialista”, den un ceremonia indigena cu a tuma lugar 
na Zumbahua, sur di Quito. 

E tempo ey Correa tabata a punto di asumi poder y 
awor, den presencia di su aliadonan y recien reelegi, 
e’la priminti pa profundiza e proyecto socialista cu ya 
a crea rais na Venezuela y ta drentando Bolivia. 
Saludando su homologonan Hugo Chåvez y Evo Mo¬ 
rales, Correa a ratifica su compromiso cu e modelo 
integracionista di inspiracion bolivariano cu ta alenta 
e tres gobiernonan. 

“Nos lo radicaliza e revolucion ciudadano siguiendo 
cu nos maneho di apertura pa tur pais di mundo, den 
un cuadro di respet mutuo, buscando integracion 
Latinoamericano pa sigui construi e patria grandi aki”, 
e’la indica. 

E tres paisnan ta promove e asina yama socialismo 
di siglo XXI cu diferencianan unico den maneho eco- 



nomico. No obstante, na ta comparti nan desconfianza 
cu Merca y na mes momento ta acerca Iran y Rusia, cu 
ta critico di Cas Blanco. 

Prome cu nan a topa cu Morales diadomingo ultimo, 
e lidernan di Ecuador y Venezuela a reuni na Quito pa 
sigui elabora riba nan multiple convenionan cu ta in- 
clui intercambio di crudo Ecuatoriano pa derivadonan 
di petroleo, exploracion di gas y construccion di un 
megarefineria. 

Chåvez tambe a propone pa acelera socialismo den e 
actual conyunctura economico mundial, y a mustra 
satisfecho cu e recuperacion di e prijs di petroleo y 
tambe cu Correa a apoya pa Estado asumi control di 
recursonan strategico. 

“Laga nos no tarda mas, laga nos acelera e paso, e crisis 
mundial ta obliga nos. Un caminda ta habri pa nos den 



construccion di un mundo nobo, di un forma historico 
nobo, cu pa nos ta socialismo”, Chåvez a declara. 
Asina tambe, nan a coincidi den nan critica riba medio- 
nan informativo y a plantea e creacion di un organismo 
riba peticion di e recien crea ‘Union Suramericana de 
Naciones’ (UNASUR) cu ta “defende gobiernonan di 
abusonan di prensa”. 

Diadomingo ultimo e tres hefenan di Estado a ricibi 
honor militar y a participa den aigun actividad vincula 
cu e conmemoracion independentista prome cu Chåvez 
y Morales a viaha. 

Den su discurso, Correa a destaca su logronan elec- 
toral y a cuestiona existencia di un democracia real 
na América Latina. 

“A pesar cu nos a gana, nos ta sigui bisa cu na Ecuador y 
América Latina ainda nos no tin democracia, al menos 
nos tin eleccion”, e’la bisa. 


Tiroteo den tempel na Viena ta 

laga varios herido 


VIENA, Austria - Al menos 
nuebe persona a resulta heri- 
da diadomingo, aigun di nan 
grave, durante un tiroteo entre 
miembronan di dos famia den 
un tempel religioso Indio na 
Viena, segun informacion di 
polis y di e agencia di noticia 
Austriaco APA. 

APA a cita e vocero di polis 
Michael Takacs ora esaki a bisa 
cu tur e sospechosonan a wordo 
captura despues di e incidente, 
cu a tuma lugar poco despues 
di merdia den loke tabata parce 
un lugar pa devotonan di e co- 
munidad Sikh. Nan no a duna 


mas detaye. 

Polis a bisa cu e violencia a cum- 
insa ora seis persona, durante 
un servicio religioso, a drenta 
den e tempel di e districto Ru- 
dolfsheim di Viena y a ataca e 
predicador y otro devotonan. 
Un di nan a usa un arma di 
candela y e otronan tabata zwai 
cu cuchiu. 

Den e incidente, al menos 11 
persona a sufri heridanan di 
bala y punalada prome cu e 
agresornan a wordo domina, 
nan a bisa. 

Un di e atacantenan ta den es¬ 
tado critico. 

Obama ta condena e ‘reto’ Norcoreano cu ta 

‘menaza paz’ y pidi pa accion 



PRESIDENTE Barack Obama a califica e test nuclear 
efectua ayera pa Norcorea como un “menaza pa paz y 
seguridad internacional”. 

Washington - Den un comunicado, e presidente Meri- 
cano a laga sa cu “e peliger cu e actividad menazante 
di Norcorea ta causa merece un accion (di contesta) 
pa parti di comunidad internacional”.Obama a bisa cu 


“e reto pa Conseho di Seguridad di ONU” kier men cu 
Norcorea “ta confrontando comunidad internacional 
na un manera directo y imprudente”. 

E’la agrega cu “e comportamento di Norcorea ta au- 
menta e tension y ta mina e stabilidad den noordoost 
Asia” y cu “tal provocacion ta sirbi unicamente pa em- 
peora e aislamento” di Pyongyang.Despues di bisa cu 


“e intentonan di Norcorea pa desaroya arma nuclear, 
ademas di su programa di misil balistico, ta un menaza 
pa paz y seguridad internacional”, Obama a adverti cu 
Merca ta consultando cu otro nacionnan ki medida pa 
tuma contra Pyongyang. 

Entre e “otro nacionnan” tin China, Rusia, Hapon y 
Surcorea. 


Pentagono lo respeta ley riba 
militar homosexual 



PENTÅGONO lo respeta 
ley den caso cu Congreso 
rechaza e prohibicion pa gay 
y lesbiananan actua na un 
manera habri den cuerponan 
arma. Asina e principal asesor 
militar di presidente Barack 
Obama a bisa diadomingo 
ultimo. 

Almirante Michael Mullen, 
hefe di estado mayor con- 
hunto di cuerponan arma, 
a bisa cu e ta evaluando e 
normanan conoci como “no 
puntra, no bisa” relaciona cu 
gay y lesbiananan y si lo tin 


aigun impacto, den caso cu e 
reglanan wordo cambia pa ley 
den Congreso. 

Mientras tanto, Pentagono 
ta proyecta pa sigui cu e nor¬ 
manan existente, cu ta bisa 
cu homosexualnan por fungi 
den cuerponan arma basta 
nan no revela nan preferencia 
sexual of haci actividadnan 
homosexual. 

Durante e programa “This 
Week”, di ABC, Mullen a bisa 
cu Obama “claramente a se- 
nala su intento strategico ... 
di pidi Congreso pa cambia 


e ley”, aunke no tin un plazo 
pa esey. 

Durante su campana presi- 
dencial, Obama a priminti cu 
gay y lesbiananan por actua 
di forma habri den cuerponan 
arma, cambiando asina e 
maneho implementa durante 
gobierno di Bill Clinton, pero 
no a adopta un accion speci- 
fico desde cu e’la asumi e 
funccion na januari. 

E enfoke di Obama, di actua 
cu trankilidad riba un asunto 
cu a causa gran debate entre 
liberal y conservadornan, a 
genera critica entre gruponan 
cu ta defende derecho di ho¬ 
mosexual. E gruponan aki a 
critica e tardanza di Obama 
pa mustra su posicion. 

Siman pasa, Robert Gibbs, 
vocero di Obama, a bisa cu e 
obhetivo final di e presidente 
ta pa lanta e prohibicion riba 
e presencia habri di homo¬ 
sexual den cuerponan arma. 
E’la sugeri sinembargo cu 
ta Congreso mester tuma 
encargo pa analisa un tema 
asina controversial. 


Polis ta casa den 
matrimonio religioso cu 
su pareha homosexual 



UN pareha di homosexual, di cual un ta polis, a contrae matri¬ 
monio na Colombia den un ceremonia religioso cu a lanta stof 
depues cu e’la wordo anula pa Iglesia Catolico y festeha pa orga- 
nizacionnan di e comunidad gay. 

E studiante di derecho Fabian Chibcha, un di e novionan, a bisa 
periodistanan cu e ceremonia religioso “tabata un sono cu a bira 
realidad” y a bisa cu hunto cu su companero nan a dicidi pa un 
matrimonio religioso como un forma di reclama nan derecho pa 
profesa nan fe publicamente. 

“Ya nos tabata tin e posibilidad di bira un pareha pa ley, awor nos 
a haci esaki dilanti Dios”, Chibcha a laga sa. 

E matrimonio a wordo celebra den un rito conduci pa sacerdote- 
nan di Comunidad di Misioneronan di San Pablo, un congregacion 
crea pa ex sacerdotenan catolico, disidente di Roma. 

Herarkia catolico a rechaza celebracion di e ceremonia religioso 
cu segun nan no tin validez como sacramento. Ta trata di un 
hecho “inaceptabel”, segun monsenor Francisco Nieto, obispo 
auxiliar di Bogotå. 

Ley Colombiano ta reconoce e posibilidad pa parehanan di e me- 
sun sexo tin e mesun derechonan di esunnan heterosexual. 

Combinacionnan memorabel di cuminda y bina 


E Festival anual di Bina, Cum¬ 
inda y Arte di Aruba, den su di 
5 edicion, a atrae hopi hende 
local y turista pa e di dos ano- 
chi di e evento cu a tuma luga 
den Grand Ballroom di Westin 
Aruba Resort. 

E importadornan di bina fini 
riba e isla a prepara kioskonan 
bunita pa expone nan produc- 
to y permiti nan educadornan 
di bina pa berdaderamente 
informa y entretene e bishi- 
tantenan, kendenan a purba 
binanan delicioso traha pa 
mas di 60 binero for di rond 
mundo. Cada un di e kiosko¬ 
nan di purba bina tabata com- 
bina cu un stacion di cuminda 
cu a wordo prepara pa e studi- 
antenan di nos scol culinario, 
bao guia di Westin su ekipo 
culinario cu Chef Ehecutivo 
Gerard Coste na mando. 

E studiante y nan mentornan 
a crea e recetanan original, 
participando tambe pa prome 
biaha den un competencia di 
studiante unda cu Daphne 
Willems y e otro muchanan 
den su klas a gana di dos lugar 
cu nan purbamento di bacalau 
tradicional, y Cindy Monsalve 
y su ekipo a gana e top honor- 
nan pa su plato di stuffed Ko- 
robuto pork. Mencion special 
tambe abayp’e otro ekiponan 
cu a participa, y kendenan a 
haci un trabao excelente na 
nan stacion di cuminda, Der- 
rickFalcone, Edymar Tromp & 
Eldrick Franken. 

Musica tabata den man di 
Daniel Aguirre su Jazz band y 
Hana cu Equator. 






















































AWEMainta.com I Diamars 26 di Mei 2009 


Local I 17 


Edjean a presenta un tremendo concierto 




E Festival di Bina, Cuminda y Arte di Aruba 2009, na Westin Aruba Resort, a culmina diasabra 
anochi cu un tremendo concierto di Edjean Semeleer, cantando un tributo clasico na Frank Sinatra, 
incluyendo Strangers in the Night, My way, New York, New York, Fly me to the moon, As time goes 
by, Cheek to cheek, I won’t dance, Come fly with me, Somewhere Beyond the Sea, Deep in a dream, 
The giri from Ipanema, Something Stupid, Moonlight serenade, Luck be a lady, I’ve got you under my 
skin, All of me, It was a very good year, That’s life y Nothing but the best.E cantante tabata compana 
pa un banda excelente mientras cu el a entretene un publico elegante cu tabatin hopi aprecio pa su 
presentacion den e Grand Ballroom. 

Microsoft ta blokea messenger 
na Cuba, Siria, Iran, Sudan y 
Noord Korea 

MICROSOFT a confirma cu nan a corta e servicio di instant 
messenging Messenger pa e usuarionan di Cuba, Siria, Iran, 
Sudan y Noord Korea, cinco nacionnan considera hostil dor di 
gobierno di Merca y riba cual ta pisa sancionnan economico of 
comercial. 

Segun e site specializa NET.Messenger e gigante di e software 
a bisa cu no lo duna comentarionan riba e motibonan pa cual 
a dicidi di desconecta e servicio pa tur e paisnan ey di biaha y 
tampoco cuanto usuario e medida aki ta afecta directamente. 
Solamente a sigura cu e compania no tin relacion comercial cu 
e paisnan ey na e momentonan aki. 


Nintendo ta presenta su 
Personal Trainer: Walking 



PA hopi persona ora ta papia di haci ehercicio, simplemente loke 
nan ta pensa ariba ta sali for di cas y bay cana. Esaki pasobra 
cana ta un d\i e formanan mas popular pa haci ehercicio. Awe 
por mira cu e videogames Nintendo DNS y DSi a anuncia un 
programa nobo di training yama “Personal Trainer: Walking”. E 
software aki ta traha cu e weganan portatil Nintendo DNS y DSi 
y ta inclui un dispositivo cu ta permiti e persona cana y store e 
datonan mediante wireless di te hasta 7 dia di ehercicio. 

Una bes e informacion ta wordo transmiti, e usuario por wak riba 
e wega tur e estadisticanan riba cuanto el a cana, inclusive e card 
cu ta inclui den e weganan aki ta permiti di store te hasta 5 ana 
di datonan riba e actividadnan y eherciccionan di e usuario. E 
software aki ta disponibel for di 50 dollar. 

Google ta considera search engines di 
Facebook como rivalnan 


GOOGLE ta considera cu e social networks 
di internet manera Facebook ta cometidornan 
serio ora ta trata di busca informacion riba in¬ 
ternet, segun un vocero di e compania a duna 
di conoce ayera. 

E usuarionan di internet ta busca cada bes mas 
respuestanan riba nan preguntanan y no kier 
simplemente un lista di linknan como respuesta 
na nan buskeda online. 

Tambe nan ta spera di ricibi algo personal for 
di internet y cada bes mas ta subi esaki pa haya 
respuestanan riba preguntanan personal, man¬ 
era ki tipo di crash por kies of cual restaurant pa 
bay, segun Ken Tokusei, director di Productonan 
di Google Group. 

E social networknan tin ventahanan riba e area 
aki pasobra e informacion cu nan ta ofrece ta 
bin di amigonan, conocirnan of por lo menos 
individuonan. Segun Tokusei, e usuarionan ta 
confia mas den e tipo di informacion aki. 

“Nos no a yega e punto den cual e resultadonan 
di un buskeda wordo considera como si nan lo a 
bin di un hende cu bo conoce”, Tokusei a bisa. 
Google a cuminsa ofrece hermentnan pa midi 
resultadonan y kita linknan no relaciona cu e 
tema di e buskeda pero ainda tin hopi trabou 
pa haci, segun e vocero. 



Google tambe ta purbando di ofrece respuestan¬ 
an mas directo na e buskedanan. Networknan 
manera WolframAlpha, cu a indica e luna aki, 
ta explora riba internet buscando datonan, e ta 
analizanan y despues ta ofrece respuestanan 
specifico na e buskedanan, en bes di mustra 
un lista di linknan.Google por haci algo similar 
den aigun buskeda, manera ofrece prijsnan ora 
ta busca material di Sony of un respuesta riba 
e pregunta “hoofdstad di Tunez”. Sin embargo, 
e respuestanan ta wordo segui pa e tipico lista 
di links cual mester wordo selecciona pa sigui 
busca.“Ta trata di busca pa haya sa ki tipo di 
informacion e usuario ta busca, pero semper 
nos ta ofrece aigun linknan pa paginan cu nos 
resultadonan”, Tokusei a bisa. 


Cientos di videonan pornografico 
a wordo upload riba YouTlibe 


E site di videonan mas consulta riba internet, 
You Tube a wordo bombardea cu cientos di 
videonan pornografico, segun ta parse, dor 
di un grupo di hobennan cu ta yama nan mes 
4Chan, como protesta riba e hecho cu YouTube 
ta kitando musica for di nan site. 

Hopi di e videonan elimina pa YouTube tabata 
cuminsa cu imagennan di mucha, y aigun 
seconde despues tabata aaprece gruponan di 
adulto riba e screen haciendo sex. 

A pesar di e varios comentarionan en contra 
cu tabata keha riba e imagennan, hopi usuari¬ 
onan a anadi e videonan riba nan favorites y 
a ponenan asina riba lugarnan destaca di e 
listanan. 

Pero e tema no ta caba ey, ya cu mayoria di e 
videonan cu a wordo upload a wordo haci via 
nombernan di personahenan famoso pa e ado- 
lescentenan manera Hannah Montana y Jonas 
Brothers, dor di cual e intencion claro di esnan 
cu a upload esakinan tabata pa e muchanan 
por tabatin acceso na e videonan aki. 


YouflB" 


Knl Ydtia Ch*r 



For di Googel, empresa dono di YouTube, ta 
afirma cu nan sa di e videonan pornografico 
upload recientemente y nan ta bisa cu nan a 
atende cu e situacion, di e mesun forma cu 
cual nan ta trata cualkier video cu ta viola e 
normanan di uso di e site. 

Panasonic ta lanza e 
videocamara high def 
mas light di mundo 



PISANDO solamente 230 gramos, e Panasonic 
HDC-SD10 y HDC-TM10 ta e videocamaranan 
mas light di mundo cu high definition, ofre- 


ciendo dimensionnan super compacto cu ta 
permiti filma for di planta di bo man, of for di 
cualkier lugar, grabando imagennan di calidad 
halto cu resolucionnan di te hasta 1920 x 1080 
pixels. 

E HDC-SD10 y HDC-TM10 ta videocamaranan 
di tecnologia halto cu ta inclui ademas zoom 
optico 16x, touch screen di 2.7” wide-screen, 
stabilizador di imagen avanza. Un di e diferenci- 
anan notabel entre un camara y otro ta e forma 
con ta warda loke a wordo graba, e SD10 ta 
graba directamente riba e cardnan SD/SDHC, 
mientras cu e TM10 ta haci riba e internal 
memory di 8 GB. Prijsnan pa e camaranan aki 
ainda no ta disponibel. 


Recibimento ta serca 
No busca Leu. 

“Manchito’s 



Pa tur bo articulo 
di Prome 
santa communion 


Mercancia nobo a yega, tanto pa mucha muhe y mucha homber ! 


FERGUSONSTRAAT 71, ORANJ ESTAD, ARUBA 
TEL/FAX: (297) 582-2303 


iPhone nobo riba 
mercado for di 17 
di juli 



DIA 17 di juli mundo henter lo cera conoci cu e iPhone nobo 
di Apple. Te na e momentonan aki no tin hopi informacion cu 
a leak riba dje, pero speculacionnan ta indica cu e lo tin 32 GB 
di memoria, dobbel di e RAM y procesador actual, camara di 
3.2 MP, bateria cu bida prolonga x 1.5. Tambe ta wordo papia 
cu lo incorpora un compas, transmisor FM y e logo di Apple 
ilumina. 

Ta wordo bisa si cu lo lanza e celelar nobo aki dia 17 ddi juli 
mirando cu su antecesornan a wordo lanza riba 17 di julo tambe, 
esta na 2007 y 2008. 


Yes we Can 

DIAMARS ultimo tabatin un reunion interesante entre San 
Nicolas Business Association (SNBA) y Sectie Douane San Ni¬ 
colas (SDSN). E topico di e reunion aki tabata: Expansion di e 
servicio di SDSN. 

Manera nos tur sa SNBA, ta bogando pa haya mas servicio in- 
dependiente pa PAriba di Brug. Esaki pa bienestar di e pueblo 
en general y en particular p’e negociantenan. 

Asina SNBA, a boga pa expansion di servicio di Postkantoor, 
Ontvanger, Bureau Censo, Cable T.V., Seguro etc. etc. 

Awor SDSN kier expande nan servicio pa PAriba di Brug. Esaki 
ta un hopi bon idea y SNBA, ta apoya esaki un cien porciento. 
E ta ensera cu pa hopi cos, cu antes bo mester a bai Playa, awor 
bo no ta perde tempo ni lo tin gasto extra pa bay Playa. Awor 
tin un servicio miho y mas rapido. 

Nos di SNBA ta pidi tur hende en general y e negociantenan 
(miembro y no miembro) en particular pa coopera cu SDSN pa 
nan por logra cu e servicio aki. 

E servicio cu nan lo duna ta entre otro: Het inklaren/uitklaren 
van schepen en het afgeven van vertrekpas; Bewaking; Het 
aanvaarden van aangifte en het afgeven van documenten; Het 
vertonen van documenten; Factuur-, waarde- en tarief controle; 
Het innen van invoerrechten en dienstverleningen; Het vrij- 
maken van goederen (b.v. containers en losse goederen); Het 
verzegelen van containers; Indentiteitsvaststelling y Controle 
op doorvoer en uitvoer goederen. 

Si bo tin idea y of pregunta, cordialmente bo ta wordo invita pa 
tuma contacto cu SDSN na tel.584 4300 Fax. 584 5309. Adres: 
B. v.d. Veen Zeppenfeldtstraat 7. 

Si mi por scohe 
mi cruz 

Un cruz ta na caminda, 
buscando hende pa cargé 
y e cruz sin ni puntrami 
Ya tin mi nomber riba dje, 

E cruz, igual cu’n mal hubada 
Cu sumpina manera spada 
Kier cambia mi direccion 
Y pushami den otro rumbo 
cu futuro yena di coruption 

Sin berguenza y persistente 
E cruz kier pa mi ta sirviente 
Y pa e por ta patron 

Y sigui ta ladron. 

Si tur di nos por spera un cruz, 

Tur cruznan na caminda 
Lo ta poderoso y pisa? 

Of lo mi por scohe un cruz 
di “biba lekker” y bisti flus?. 

Tin cruz di inhusticia 

Y cruz contra husticia 
Tin cruz pa busca pleito 

Y cu ta cla pa bringa 
Tin cruz ta gusta placa 

Y otro ta derocha 
Tin cruz pa bende droga 

Y cruz cu ta bon drogå 
Tin cruz di ladronicia 

Y cruz cu ta ladron 
Te hasta lo tin cruz 

Ta traha cruz di felpa 
Pa amigonan di cruz 

Si mi por skohe un cruz 
E lo tin bon manera, 

No un dje grandinan y bobo 
Ni un yen’i triki pa ganami 
Ni un sin cu e merecé 
Kier pa mi adoré 
Djis pasobra e ta mi cruz 

Si mi por scoh’un cruz 
E lo ta un sin miedo 
Pa trece un bon gobierno 
Cu no mester di un cruz 
Pa poné riba e lomba 
Cu no mas kier cargé. 

Y mescos cu e hubada 

E cruz cu no ta sirbi pa nada, 

Mi lo kap e te na troncon 
Pa despues cu bon razon 
ranca delaster un rais 
pa por planta atrobe e pais 

H.Efsee, 


Curso Professional Telephone Behavior 

Organisa pa B&P/ Interface Aruba N.V. 



DURANTE tres atardi cur- 
sistanan a sina den un forma 
hopi practico con pa atende 
telefon na un forma profe- 
sional. 

Nan a sina con pa scucha ac- 
tivo, con pa usa e telefon efec- 
tivamente, con pa informa y 
conseha e cliente y tambe nan 
a sina con pa atende keho y 
reclamo y con pa maneha cu e 
cliente dificil na telefon. 

E uso di Internet a bira un 
norma pa mayoria di nos, y 
tin biaha nos ta lubida cu e ta 
un medio di comunicacion pa 
comunica cu nos cliente nan, 
y mester wordo usa como un 
documento oficial al respecto 
di esaki B&P Interface a de- 
saroya aigun guia cu mester 
wordo sigui. 

Indudablemente a wordo dis- 
cuti e voice mail sino e curso 
lo no tabata completo. 

E curso aki a wordo organisa 
pa B&P/ Interface Aruba N.V. y 
a wordo dirigi pa Carlos Alber- 


tus. Esnan cu a atende e curso 
ta: Annabell Kip, Lorena Croes, 
Judith Velaque, Julienne M. 
Croes-Koolman, Sharine Werle- 


man, Arlina Larmonie-Howell, 
y Sharline Bremo. Un palabra di 
felicitacion ta bai na tur esnan 
cu a finalisa e curso cu exito. 


AFSC Landing Challenge 30 Mei 2009 


DIA 30 di Mei Aruba Flight 
Simulator Club lo ta organ- 
isando e di dos Landing Chal¬ 
lenge. Ana pasa e evento aki 
a haya hopi atencion entre 
e miembro y amantenan di 
bulamento di avion riba com¬ 
puter, miho conoci como "Flight 
Simulator". Apesar cu pa hopi 
e ta parce un simpel wega, 
hopi ta e oranan cu e piloto 
nan Virtual mester pasa sinta 
tras di computer prome cu por 
papia di por domina un cierto 
avion. Den bida real tambe e 
ta asina y hopi biaha ta tipo di 
simuladornan asina ta wordo 
uza pa perfeciona e tecnicanan 
di vuelo.Pa dia 30 di Mei AFSC 
ta organisando un competencia 
pa wak ken ta e miho pilotonan 
Virtual di Aruba. E ana aki e lo 
ta hopi mas dificil cu ana pasa. 
E pilotonan lo mester 
hasi 2 aterizahe y via di un pro¬ 
grama cu yama "FS Passengers" 
automaticamente nan lo haya 
nan puntuacion. 

E prome reto ta na e isla di Saint 


Barths cu ta keda banda di Sint 
Maarten. Aki e piloto mester 
bula cu un Cessna 172 y hasi 
loke nos ta yama un "local pat¬ 
tern" pa bin baha back. Loke 
lo hade interesante ta cu e isla 
aki tin un pista basta cortico y 
ademas di eseye tin un cero net 
dilanti di e pista dus e avion lo 
mester dive den su approach 
sino e lo no por land y para of 
brake e avion na tempo. 

E di dos reto ta na e airport bieu 
di Hong Kong cu yama Kai Tak. 
Den bida real e airport aki a 
cera dor di e peliger cu e tabata 
pa e stad y pa por baha akinan. 
Aki nos lo laga e 
pilotonan take off cu un Jumbo 
Jet (B747) for di pista 31, bira 
links y di eynan bira bin back 
pa baha na pista 13. Durante e 
aproximacion nan lo pasa hopi 
serca di e edificionan halto na 
Hong Kong y lo mester ehecuta 
loke nan ta yama e checker- 
board approach. Esaki ta rekeri 
un birada hopi skerpi net prome 
cu e pista. Hacie bon y lo bo no 


tin problema pero si bo bira 
mucho trempan of laat practi- 
camente lo bo no por land. 

Si bo land mes kizas bo no por 
logra para e avion na e final di e 
pista cu por cierto tin lama. 
Asina ta cu nos ta invita henter 
e pueblo di Aruba y vooral 
esnan cu ta amante di aviacion 
pa bin wak e tremendo reto aki 
cu sigur lo pone poco di nos 
pilotonan Virtual soda friu pa 
baha nan avion. 

Ana pasa e pilotonan Virtual a 
mustra cu nan por bula mes bon 
of hasta miho cu aigun piloto 
di berdad. Ban wak si e ana aki 
tambe esaki lo ta e caso. 
Portanan di ATIA Building lo 
habri pa 12pm y entrada ta 
completamente gratis y pa 
7pm lo tin entregamento di 
premio. AFSC kier a desea tur 
e participantenan tur clase di 
exito y recorda nan tambe cu 
e miho 5 pilotonan di AFSC lo 
cualifica automaticamente pa 
e siguiente Landing Challenge 
Internacional. 

Exitoso encuentro cu Nadya van Putten na San Nicolas 


HOPI a acudi na Club Bon- 
eriano na San Nicolas pa topa 
Nadya van Putten, e candidata 
numero 5 riba e lista di Groen- 
links. E interes tabata grandi 
mirando cu un cantidad impre- 
sionante di ciudadano a risibi 
nan ‘stembiljet’ caba na cas. 
Tabata tin pregunta riba con 
pa vota, y tambe pregunta riba 
e candidata mes. Hopi a trese 
nan ‘stembiljet’ vota caba. Tur 
hende a sali convenci cu Nadya 
merece e confianza di e pueblo 
votador. 

Nadya van Putten ta un hoben 
profesional femenino di San 
Nicolas. Despues di a termina 
VWO na Colegio Arubano e a 
studia bestuurskunde na Eras- 
mus Universiteit di Rotterdam. 
E ta un politico activo den 
Groenlinks. Desde 15 di juni 
2006 e a keda nombra como 
miembro civil y portaboz di 
Groenlinks den e comision di 
Conseho pa Hubentud, Ense- 
nanza y Cultura na nivel di e 
municipio di Rotterdam. No 
ta tur hende hende ta bin na 
remarca pa bira ‘burgerraad- 
slid’. Bo mester a aparece riba 
lista eleccion y Nadya tabata 
riba lista di Groenlinks Rot¬ 
terdam. Den e funcion politico 
aki e ta sostene e coalicion cu 
ta goberna e municipio di Rot¬ 


terdam. Nadya a risibi difer- 
ente distinccion pa su trabao 
social y politico, enre otro e 
“Civilate” Award di Erasmus 
Universiteit. 

Nadya tabata presidente di 
Passaat, e asociacion di studi- 
antenan arubiano y antiano. 
Na maart ultimo JONG 2009 
a dedica un exposicion na e 
persona di Nadya van Putten 
considerando su persona como 
un rolemodel pa e hubentud di 
Rotterdam. E tin mas cu 2 ana 
ta miembro di comision di con¬ 
seho na Ministerie di ‘Wonen, 
Wijken en Integratie’ (TOPA, 
Team Ondersteuning Partici- 
patie Antillianen-gemeenten). 
TOPA ta purba di crea Puente 
entre e comunidad arubiano/ 
antiano y e municipionan an¬ 
tiano. For di februari 2009 e ta 
vice-presidente di TOPA. Y na 
maart 2009 Nadya a keda elegi 
como candidata numero 5 riba 
lista di Groenlinks pa e elec¬ 
cion europeo. E a demostra di 
a traha na bienestar di antiano/ 
arubianonan na Hulanda. Pesei 
laga nos scirbi of jama nos fami- 
anan y conocirnan na Hulanda 
pa nan bai vota pa Nadya dia 4 
di juni proximo. Laga nos avisa 
especialmente nos studiante- 
nan na Hulanda pa vota pa e 
hoben profesional cu ta Nadya. 


Hopi di nos tin famia of conocir 
na Hulanda, ban email of chat 
cu nan y motiva nan pa vota pa 
Nadya. 

Si bo a risibi bo stembiljet, 
corda vota corectamente. Habri 
e envelop, saca e stembiljet for 
di e envelop blanco, vota cu un 
potlood cora. Despues firma e 
papel gel, cu ta e declaracion 
di e votador. Pone e papel gel 
y e stembiljet den e envelop 
oranje di tal manera cu e num- 
ber di registracion ta sali na e 
bentana di e envelop oranje. 
Sera e envelop oranje y hibe na 
VNO prome cu 4 di juni 3’or di 
atardi. Esei ta keda enfrente di 
Juliana School na L.G. Smith 
Boulevard. Tambe na centro 
di RED na Belgiestraat banda 
di veid di Riverplate ta risibi e 
envelop cu bo stembiljet tur dia 
entre 2’or y 7’or di anochi. Nos 
ta recomenda vota pa Nadya 
van Putten. RED ta orguyoso 
di a forma un alianza cu Groen¬ 
links pa apoya e candidatura di 
Nadya. 

%v Mainla 

øamfrÅiibbo 

Nos e-mail: 

noticia@awemainta.com 

Tel: 583-1400 
Fax: 583-1444 


Aruba Bank ta presenta “E realidad, 
Nos responsabilidad” na radio 



TA for di momento cu Aruba 
Bank a anuncia e programa “E 
Realidad, Nos Responsabili¬ 
dad”, mesora ela sa di ricibi un 
acogida grandi den nos comu¬ 
nidad. Cu e lema “Tuma Ac- 
cion Awe, Prepara pa manan”, 
Aruba Bank a presenta un serie 
di seis programa educativo 
informativo cu a wordo hopi 
bon sintonisa na ATV y na Tele 
Aruba. Topiconan interesante a 
wordo presenta cu enfasis riba 
e realidad di e actual situacion 
social y economico cu nos pais 
ta confrontando. Alavez e ex- 
pertonan den cada programa a 
presenta varios tip valioso, cu 
mesora un y tur por aplica. 

A base di tantisimo reaccionnan 


positivo cu Aruba Bank a ricibi 
di parti di nos comunidad y 
tambe e gran demanda pa con- 
tinua cu e programa educativo 
aki, Aruba Bank ta anuncia cu 
lo continua cu e projecto aki 
den un forma interactivo y e 
biaha aki na radio, esta Magic 
FM riba diasabra mainta. 

E programanan na radio lo 


inicia den luna di juni. Pronto 
Aruba Bank lo duna mas infor- 
macion tocante di e programa 
“E Realidad, Nos Responsabili¬ 
dad”. 

Aruba Bank ta continua di duna 
su aporte na nos comunidad cu 
programanan educativo yena 
cu informacion y guia riba e 
situacion actual. 




3D m ovi es 

f|> presented by 


SETAR 


THE C I N 

www.thecinemas.aw 


A S 

VALID TILL MAY 27 


AT RENAISSANCE - ORANJESTAD 


frøn 

NIGHT AT THE MUSEUM 2 

daily: 5.40 7.50 

matinee: 1.05 3.20 

10.10 

late show: 

12.20 

NEW 

rpGH 

MONSTERS VS ALIENS 

daily: 4.30 

matinee: 12.10 

2.20 

late show: 


% 

.JU 

FG-13 

OBSESSED 

daily: 6.35 

matinee: 

8.50 

late show: 

11.20 


EG-1 

STAR TREK XI 

daily: 3.35 

matinee: 12.50 

6.25 

late show: 

9.05 

11.40 



EG-1 

ANGELS& DEMONS 

daily: 5.30 

matinee: 11.55 

8.20 

2.40 

late show: 

11.10 


EG-1 

X-MEN ORIGINS: WOLVERINE 

daily: 4.00 6.15 

matinee: 1.35 

8.35 

late show: 

11.00 


EG-1 

STATE OF PLAY 

daily: 4.20 

matinee: 1.50 

6.50 

9.20 

late show: 

11.55 


AT PASEO HERENCIA 

rpGi 

NIGHT AT THE MUSEUM 2 

daily: 5.35 7.50 

matinee: 1.05 3.20 

10.05 
late show: 

12.20 

NEW 

EG31 

17 AGAIN 

daily: 4.40 

matinee: 12.10 

6.50 

2.25 

9.05 

late show: 

11.25 

NEW 

FG-13 

ANGLES& DEMONS 

daily: 5.30 

matinee: 11.55 

8.20 

2.40 

late show: 

11.10 


mm 

STAR TREK XI 

daily: 

matinee: 12.55 

3.30 

late show: 



EG-l 

GHOSTS OF GIRLFRIENDS PAST 

daily: 6.10 8.35 

matinee: 

late show: 

11.00 


EG-l 

X-MEN ORIGINS:WOLVERINE 

daily: 4.20 6.35 

matinee: 2.00 

8.50 

late show: 

11.20 


rpGi 

MONSTERS VS ALIENS 

daily: 4.30 

matinee: 12.00 

2.15 

late show: 


% 

*>u 

pGm 

STATE OF PLAY 

daily: 6.50 

matinee: 

9.20 

late show: 

11.50 



Matinee: sat & sun | Late show: fri & sat 

Mike Eman y Mito Croes a wordo honra cu 



Entregamento di copa 



torneo futbol Arubano na Hulanda 


DIADOMINGO dia 24 di mei a tuma lugar 
na Schiedam Hulanda e torneo anual di futbol 
Arubiano. E torneo aki ta existi pa dies ana 
largo y ta wordo organisa pa Gilberto Spataro 
kende antes tabata hungador di e ekipo di RCA. 
Gilberto su meta cu e torneo aki ta pa stimula e 
arubianonan biba na Hulanda pa hunga futbol y 
tambe pa trece e arubianonan hunto pa pasa un 
dia dushi cu otro. E torneo aki tabata un torneo 
7 contra 7 y mita veid y cada wega tabata wordo 
hunga 18 minuut, un total di 16 ekipo a participa. 
E dia tabata uno cu deporte, musica y cuminda 
caminda fanaticonan di futbol a bin fo’i tur parti 
di Hulanda pa disfruta e tremendo weganan di 
futbol di un nivel basta halto. Despues di a bataya 


henter dia largo e dos teamnan cu a topa otro den 
final tabata Golden 7 y The Legends, di trempan 
caba por a pronostica cu e dos teamnan aki ta 
esunnan favorito pa ta den final. 

Despues di un wega largo cu tecnicanan bunita di 
futbol Golden 7 a gana The Legends cu un score 
di 2-0 y asina titula campeon di e torneo aki. Pre- 
mio na campeon di e copa aki a wordo entrega pa 
Mike Eman y dr. mr Mito Croes kendenan tabata 
presente cu ful e champagne team di AVP/CDA di 
Aruba y di Hulanda. Aki nos ta duna un resumen 
di resultado di e torneo :Prome Lugar - Golden 7; 
Di Dos Lugar - The Legends; Top scorer - Marwin 
“Juju”; Mihor Keeper - Johnny Nuboer; Fairplay 
- FC Tarwewijk 


Chris Dammers, AVP 

Eerste Kamer kier investigacion ariba mal 


DIALUNA pasa, 19 di mei 
2009, miembronan di Eerste 
Kamer na Hulanda a reuni riba 
e topico di “herstructurering” 
di Antiyas. Delegacion di AVP 
cu tabata na Hulanda riba un 
viahe di trabao pa sostene cam- 
pana di Mito Croes pa eleccion 
di Parlamento Europeo a wordo 
invita pa asisti e reunion aki. 
Sorpresivamente por a constata 
sinembargo cu miembronan 
di Eerste Kamer Hulandes a 
hayanan ta dedica gran parti 
di e dia pa debati ariba prob- 
lemanan di mal gobernacion 
na Aruba. Mirando cu Aruba 
antes tabata e modelo den Reino 
mirando e manera con Gabinete 
Eman I a implementa Status 
Aparte na 1986, e diferente 


fraccionnan den Eerste Kamer 
a bin ta senala cu tur cos bon tin 
su banda malo. Aki nan ta referi 
na e ultimo ana di gobernacion 
di partido MEP caminda segun 
nan den un speed acelera nos 
a bai atras den staatkundig 
bestuur, rechtshandhaving, 
overheidsfinancién y calidad 
di gobernacion. Esakinan ta 
puntonan Cardinal cu tur pais 
den Reino mester cumpli cu 
nan segun e fraccionnan den 
Eerste Kamer. Miembronan di e 
fraccionnan a trece dilanti difer¬ 
ente preocupacion relaciona cu 
corupcion, intimidacion y mal 
gobernacion na Aruba. Tambe 
nan ta basta preocupa pa fi- 
nanza di gobierno di pais Aruba, 
pa e stabilidad economico y cu e 


hecho cu ainda no tin ensenansa 
obligatorio na Aruba manera 
den e otro pais di Reino. Ta¬ 
bata presente den e reunion 
aki representando gobierno 
Hulandes pa duna cuenta: Ernst 
Hirsch Ballin, ministro di hus- 
ticia y Ank Bijleveld-Schouten, 
staatssecretaris di asuntonan 
interior y relacionnan den Re- 
ino.Esakinan sigur ta puntonan 
cu ta influencia e relacion entre 
Hulanda y Aruba, tambe mi¬ 
rando cu tur e aspectonan treci 
dilanti durante e reunion aki ta 
afectando pais Aruba como un 
pais safe y di bon gobernacion. 
Esakinan tabata dos punto 
fuerte segun Eerste Kamer cu 
tabata tene nos na nivel halto 
como un pais turistico y tabata 


gobernacion di 

atrae tambe inversionista. Nos 
puntonan fuerte awe a bira nos 
puntonan zwak cu tur e con- 
secuencianan ya cu awe nos ta 
sintiendo esaki den nos calidad 
di bida, seguridad nacional y 
un turismo cu ta cayendo dia pa 
dia.Tambe e lidernan di ff accion 
di Eerste Kamer a expresa nan 
precupacion pa e carta di dia 14 
di mei 2009 di staatsecretaris 
Bijleveld cu nan a haya rela¬ 
ciona cu e implementacion di e 
protocol di 1993 entre Hulanda 
cu gabinete Oduber, caminda 
cu hopi di e issuenan menciona 
den e protocol ainda no a wordo 
implementa y cu nan ta mirando 
ripiticion di erornan den gober¬ 
nacion (cu atrobe ta di MEP) 
door di esaki. Eerste Kamer a 


pais Aruba! 

pidi pa haci un investigacion 
caminda cu cierto hendenan 
bao di huramentacion mester 
bai wordo scucha y cu caminda 
e investigadornan den coopera- 
cion cu openbare ministerie di 
Aruba lo mester bai haya aceso 
na informacion/documentonan 
di pais Aruba. Informacion cu 
miembronan di Eerste kamer 
tin ta cu esaki mester tuma lugar 
mirando e hecho cu hendenan 
na Aruba no ta durf di duna 
declaracion den contra, door di 
intimidacion di gobernantenan. 
Tur hende sa ki scol nan yiunan 
ta bai, unda nan casa ta traha y 
unda nan mester bai haci com- 
pra.Minister Bijleveld a laga sa 
cu e investigacion aki lo mester 
keda cla den 6 luna. 

Local 123 


Yolanda a habri cas y curason pa di dos 

‘Hofi Literario’ 

Pa: Ruthy Vrieswijk 





SI mi subi mi cama mesora, ora mi a yega cas banda 
di 11.30 di anochi, mi lo no por a pega sono mesora 
tog pasobra, e storianan ta pasa mi dilanti, mi ta mira 
e caranan bunita di tur esnan cu a conta un storia y 
of actua of canta. 

Tur cos tabata magnifico, excelente cu dushi ambi- 
ente atrobe. Mi a haya falta di Mirta e biaha aki, pero 
den tur e movecionnan mi a lubida di puntra Yolanda 
p’e., pakico e no tabatey, ya cu e tambe ta forma un 
bunita parti di e grupo musical “E motibo”, pero Mirta 
lo tabatin su motibo sigur pa a skip e luna aki. 

Nos ta spera cu otro luna e lo tey sin falta! Mi no ta 
bay pa skirbi of tuma nota, pasobra mi no kier perde 
ningun minut di e bunita presentacionnan di curason, 
pa nos dushi hendenan cu tin un amor asina grandi 
pa nos idioma Papiamento, mi kier dj is sinta, relaha, 
scucha, mira, observa y goza cu mi curazon artistico 
y di poéta. Nos a emociona, nos tabata serio y nos 
a hari bai gol. Y...ki dushi ta pa hari cu asina hopi 
smak! Mi “bateria humano” a wordo mas cu sufi- 
cientemente “carga” pa tenemi firme y positivo pa e 
proximo simannan, pa nos topa atrobe den curason 
di Pos Chikito p’e encuentro dushi na juni na un di 
e actividadnan literario creciendo rapidamente den 
tur sentido di e palabra. 


Den e cantidad di e publico, e cantidad di presen- 
tacion y of participantenan, e calidad y e dushi 
ambiente. Corda shonnan, no ta pusta mi ta pusta 
cua relato of resena ta wordo publica prome, simple- 
mente mi ta sigui mi curason awor cu mi tin tempo, 
awor cu mi por, prome cu mi bay cumpli cu mi otro 
compromisonan. 

Tabata un honor y placer pa mi, como Lady Ruth, 
pa tabata e prome “contado di cuenta” of “storia” e 
anochi aki y cu hopi amor y carino mi a lesa e bunita 
storia di e escritor y poéta Ernesto Rosenstand titula 
“Guadirikiri”. E strea di e anochi, Roland “Roy” Co¬ 
lastica, di nos isla ruman Curacao, a tene tur hende 
den trans cu su storia di e mosa cu kier a casa cu un 
homber cu tin djentenan di oro y “Beketa” ritmico, cu 
acompahamento improvisa riba tambu mientras sra. 
Estefana “Titi” Tromp a lesa su mesun storia di bida 
den un forma simpel, stret y ful transparente. 

El a bisa e cosnan, manera nan tabata, manera nan 
ta. Busca bo buki “Muhernan di dos tempo” pa Grupo 
Uni na Palabra, prome cu nan caba! 

Mi ta anticipa lesa e buki di Yolanda porfin “Unda bo 
ta mami?” y tambe e buki di Desiree Correa “Isla di 


Mosa“ cu tabata y t’asina “in” serca nos studiantenan, 
pa cu nan lista di literatura, e version Hulandes titula 

“Mosa’s eiland”. Pabien Dora, Lucy, Gwendy,.ay, 

e hoben talentoso ganador di “Arte di palabra”. 

Raquel.Freddy... Titi Diana....”E motibo”. 

Yolanda y Desiree,.enfin....tur cu a participa y haci 

e anochi aki asina grandi! Cu dedicacion na un tio 
special di Yolanda cu mira riba continuacion di dedi¬ 
cacion na mas hendenan special, segun e curason di e 
motor principal, e curazon y halanan di Hofi Literario, 
Yolanda Croes, pa scoge nos dushi hendenan di bario 
of di comunidad, escritor of no escritor.. 

Pabien Desi, cu e bautiso original di bo buki “Isla di 

Mosa “! Mi a topa aigun strooitjes ainda den mi. 

con Freddy a yama e BH na Papiamento atrobe ? 
Ehum!! Y pabien Diana cu bo B-day !!! Y tambe na e 
artista Glenda Heyliger “van harte gefeliciteerd“! 

Cu un danki special na e tecniconan cu a prepara e 
microfonnan, cu ta tambe un parti necesario ora di 
un publico grandi. E simia planta pa Machi Vrolijk, e 
bunita mama di Yolanda a pega y ta sigui crece firme 
, pasobra ta hopi ta e gotanan di amor, alegria y per- 
severancia pa sigui stimula nos papiamento riba tur 
tereno posibel cu tin di håber cu expresion. Shonnan, 
pasa un bon siman !! God bless !! 


Jewell a celebra su Santa Comunion 


JEWELL Boeldak, kende tin 
9 aha y ta e bunita yiu muhe 
di e fotografo profesional Eric 
Boeldak y Mariela, tabata un 
di e sesenta alumnonan di scol 
celebrando nan Prome Santa 
Comunion diasabra ultimo na 
Misa di Noord. Eric ta raporta 
cu su prinses a disfruta di e San- 
to Sacrificio di Misa di un ora 
largo y tabata contento di por 
tin su famia hunto na Amazonia 
Churrascaria. Jewell tabata 
mustra hopi comodo dilanti e 
camara, para cu su mayornan 
y wela, un modelo natural, cual 
tabata pas perfecto pa e yiu di 

Seminario importante organisa pa 


Wilhelmina Kanker Fonds 


UN seminario sumamente grandi a tuma luga diasabra den Grand 
Caribbean Ballroom, papiando tocante prevencion, diagnosis y e 
tratamento di cancer di stoma. 

Un cantidad di doctor y specialista local a dirigi nan mes na un 
publico grandi consistiendo di personanan cu ta traha den e ramo 
di salud, compartiendo e ultimo noticia den investigacionnan 
medico, for di anatomia pa dieet y e gruponan di sosten. 




Famia Besaril de Kort a disfruta di un 

dobel celebracion 




SCARLET, 10, y Alec, 9, a ricibi nan Prome Santa Comunion na Misa di Noord diasabra ultimo. 
Nan preparacionnan di Santa Comunion a inclui confesion, pero nan no ta prepara pa comparti 
algo di e experiencia, splicando cu esaki tabata algo priva. 

E rumannan sabi y bunita, y nan mayornan, e bankero Carlo Besaril, RBTT y mama Jelitza de Kort di 
Telearuba, a ricibi miembronan di famia y amigonan ora nan a topa otro na Sunset Grille Restaurant 
pa un lunch, coordina pa Hiram Zievinger, kende a percura pa tur hende pasa bon. 
















































AWEMainta.com I Diamars 26 di Mei 2009 


Local 125 


Bunita apertura edificio nobo di YMCA Dakota 



DIABIERNA 22 di mei a tuma lugar e bunita aper¬ 
tura di e edificio nobo di YMCA Dakota. Durante di 
un ceremonia acompana pa un show masha bunita 
presenta dor di e mesun muchanan di e Youth Club 
di YMCA, e apertura oficial di e edificio nobo di 
YMCA Dakota a tuma lugar. Tambe a haci desvelo 
oficial di e nomber cu e edificio ta carga, esta di Jorge 
Gustavino. 

E honor aki duna na sr. Jorge Gustavino p’e hecho 
cu el a traha semper incansabel pa 75 aha largo pa 
YMCA Aruba. 

For di 4’or di atardi e invitadonan special p’e ocasion 
aki, a cuminsa yega y a ser acompana p’e musica di e 
talentoso Nico Connor. E ceremonia oficial a inicia cu 
maestro di ceremonia Ryan Peterson, kende a intro- 
duci Luigi Cortes pa canta e Himno di Aruba. Sr. Piet 
Janssen, Presidente di YMCA, a hiba palabra, unda 
el a trece dilanti tur e trabaonan cu a tuma lugar p’e 
edificio aki por a bira realidad y a gradici tur esnan 
envolvi den esaki. 

N’e ocasion aki tambe a hiba palabra un boluntario 
di hopi ana di YMCA, sr. Glenn Ridderstap, kende a 
trece dilanti cu el a crece cu YMCA Dakota y ainda 
ta corda cu e tabata hunga den zandbak caminda 
awor t’e parti dilanti di e edificio. Te awe ainda e ta 
un boluntario hopi activo. 

E hoben cu ta un basketball star di YMCA, Nicholson 
Paul, tambe a papia di su curason kico YMCA ta nifica 
pe. Impresionante tabata e hoben K. Celaire, kende a 


inicia for di su 7 ana den YMCA y awor cu e tin 11 aha 
den YMCA, y e ta hasta un lider den e Youth Group di 
YMCA. El a bisa cu YMCA a dune cos di haci a dune 
un bon guia den bida y cu awor e kier duna bek y ta 
traha cu e hobennan di YMCA. Ta bon pa sa, cu e ta 
un hopi bon basketbolista di e team di YMCA. 

E damanan no a keda atras y e hobencita Alexandra 
Schenker a trece dilanti su experiencianan bunita cu 
e tabatin den YMCA te aworaki. E ta forma parti di e 
grupo di baile y despues di su speech a join e grupo 
di YMCA Dancers di edad 10-13 aha den un baile y 
coreografia masha bunita y moderno. 

Un di e sponsornan di mas grandi pa edificio nobo aki 
ta Divi Resorts. Sr. Alex Nieuwmeyer di Divi Corpora¬ 
tion a trece dilanti cu nan a contribui mas di 700 mil 
florin via DIVI Resorts dor di laga e guestnan paga 
un dollar pa dia pa donacion na YMCA. Esaki a inicia 
chiquito, pero a bira asina grandi cu e lo continua cu 
e fundraising aki pa hopi tempo pa YMCA. 

Alex Nieuwmeyer a trece e grato noticia tambe, cu 
Divi lo haci un donacion di tur e equipmentnan nec- 
esario p’e gym den e edificio nobo. 

Minister Marisol Lopez Tromp tambe a hiba palabra 
n’e ocacion special aki. El a bisa di ta hopi contento cu 
e proyecto aki y ta aplaudi tur e esfuerzo y entusiasmo 
di asina hopi hende dedica pa haci YMCA Dakota su 
edificio nobo bira realidad. 

Despues a sigui e acto di e ceremonia oficial pa 
desvela e nomber di e edificio na honor di sr. Jorge 


Gustavino. E acto aki a ser efectua pa hobencita y 
hobencito di YMCA, esta Ruvette Tortolina, Jean 
Luis Argoti y Jeynil Wiersma. Acompana nan den e 
acto oficial, un boluntario di hopi aha y miembro di 
Board di YMCA pa hopi aha, sr. Huub Driesen, Min¬ 
ister Marisol Tromp hunto cu nan a efectua e acto di 
desvelo y asina a ranca un cabuya largo cu a yega te 
na e dak riba di e edificio nobo p’asina haci desvelo 
di e nomber. 

Despues sr. Jorge Gustavino mes a trece dilanti 
su experiencia bunita cu e tabatin cu YMCA pa 75 
aha largo. Despues el a pasa riba e “red carpet” cu 
hobenan di YMCA para na cada banda p’asina efec¬ 
tua e acto oficial pa corta e sinta di e edificio nobo 
di YMCA Dakota. 

El a ser acompana den e acto aki pa sr. Alex Nieuw¬ 
meyer di Divi Resorts, sra. Diet Booi cu a representa 
CEDE Aruba y sr. Piet Janssen, Presidente di Board 
di YMCA Aruba. Despues Pastor Jairo Maduro a 
bendiciona e edificio. 

Dia 19 di juni 2009 lo tuma lugar e telethon y radio- 
thon di YMCA Dakota, na unda cu lo recauda fondo pa 
sigui construi e di 2 y 3 fase p’e edificio. Lo tin musica 
y hopi celebridadnan di Aruba cu lo yama tur hende 
rond di Aruba cu telefon di Digicel y SETAR pa duna 
un contribucion na YMCA Aruba. 

Pabien Aruba, pabien YMCAy especialmente pabien 
Dakota! 


Charla informativo encuanto robo na 

propiedad y vehiculo 


DIA 27 di mei 2009, Invest Secure lo tene un charla 
informativo y educativo encuanto di seguridad. E 
charla a titula “Sintibo sigur cu Invest Secure; ban 
stop robo na propiedad y di vehiculo”. 

En conexion cu e cantidad di situacion di crimen 
den nos comunidad y hopi situacion indesea na nos 
casnan Invest Secure ta haya cu ta importante pa 
comparti aigun informacion cu lo por yuda nos bari- 


onan y nos comunidad. E charla aki ta wordo ofreci 
door di Invest Secure. 

Aigun producto lo wordo demostra cu por yuda 
minimalisa perdida y dano na bo propiedad. Tambe 
un producto nobo lo wordo presenta pa proteccion 
di vehiculo. 

E charla lo tuma lugar na ATIA Building banda di ex 


- General Store na Dakota. E charla lo inica pa 7’or 
di anochi y lo termina pa 9’or di anochi. No perde e 
oportunidad unico aki di conoce tecnicanan nobo, 
innovativo y dinamico. 

Tur hende ta invita! Mayornan, lidernan di bario, 
dono di negoshi, managers, etc. Entrada ta comple- 
tamene gratis. 

Sistema nobo di horta, 
yena tas y cana bay 


Mayornan cu gasto inecesario, ora 
mucha ta start auto 


PRESENCIA di polis a wordo 
pidi na un supermercado na 
Santa Cruz, diadomingo 10.45 
di merdia, pa un mal pagado. 
N’e sitio polis ta papia cu e 
senora propietaria X.W., naci 
na China di 28 aha, kende ta 
declara na polis cu un homber 
a drenta den e supermercado 
y a coy aigun articulonan yena 
su tas. Despues e kier a sali bay 
sin paga. 

Ora cu e Chines dono a bay cer- 
ca dje, el a bira grocero contra e 
Chines y a cana sali bay cu e cos- 
nan, sin paga. Segun e Chines e 
homber a bay cu boter di Seven- 
up, paki di Kotex, Care-free, dos 
paki di juice marca Jumex, paki 
kofie di Santo Domingo. 

E Chines ta bisa polis cu e 
homber tabata den compania 


Cabritonan 
cu ta cana 
los ta causa 
destruccion 
na auto 


DIADOMINGO 3.30 di atar¬ 
di, e homber E.J., kende a 
fada di wordo perhudica pa 
cabritonan di e homber A.K. a 
bay na warda di polis na Santa 
Cruz y ta bisa polis di e dano 
cu el a sufri atrobe na man di e 
cabritonan. 

E ta bisa cu e cabritonan a kibra 
spoiler di un Susuki Baleno y 
tambe a dana baul di e auto y a 
machica su dak. E ta bisa cu un 
dia prome, e cabritonan a subi 
un dia prome un Honda Civic, y 
a laga e auto tur rasca. E ta bisa 
cu 8 auto caba a wordo destrui. 
Polis a tuma su keho 



noticia@awemainta.com 


Tel: 583-1400 
Fax: 583-1444 


di un muher. Nan dos a cana 
bay cu e articulonan direccion 
di un restaurant. El a duna 
descripcion di e homber 1.78 
halto, delega color cla di mas o 
menos 30 aha. Polis a busca den 
becindario, pero no a topa cu e 
pareha ladron. 


DIADOMINGO mainta 
10.30, asistencia di polis a 
wordo pidi na un cas na Mon- 
serat, unda un mucha di 13 
aha a dal cu auto di su mama 
riba un taxi. N’e sitio polis ta 
wordo informa cu e mucha 
a start auto di su mama sin 
permit. Dor cu e auto tabata 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


“Senor ta mi wardador , mi no tin falta di nada; den cunucu di yerba 
berde, E ta ponemi sosega. E ta hiba mi na awa tranquil, pa mi bolbe 
hanja forza.” 

Pa 23: 1,2,3 



A fayece cristianamente na Bogota - Colombia 



Sr. José Benjamin Montalvo Cubello 

*07-08-1938 f 18-05-2009 

Su casa : Sra. Regina Montalvo Robinson 

Su yiunan : Henry Montalvo ( na Colombia) 

Antonio Montalvo (na Colombia) 

Ingrid y Sixto Dirksen 
Mildred y Dario Castells 
Nilka Montalvo 


Su nietonan : Victor, Oscar ( na Colombia) 

Anthony, Meleny, Ibrahim y kimberly ( na Aruba) 
Su Rumanan : Susana Montalvo 

Nilka Montalvo Vda. De Iglesias ( na Colombia) 
Orlando y Magola Montalvo 
Bertha Montalvo (na Colombia) 

Su cunanan : Roberto y Lorena Robinson ( na Colombia) 

Alberto Robinson y Jendy Croes 
Su sobrinonan : Shirley y Jantje Croes 

Beatrix Botero ( na Colombia) 

Eduardo, Osvaldo y Maria Elena Iglesias ( na 
Colombia) 

Enrique, Victoria, Benjamin, Dalgys y Heriberto 
Montalvo 

Primo y primanan 

Ihanan : Dalgys Kelly Montalvo y Clinton Orman 


Coleganan di Valero Santa Cruz y demås famia : Montalvo, Robinson, 
Dirksen, Castells, Croes, Botero, Iglesias, Anaya, Kelly, Hyman, 
Maduro, Nicolaas, Kock Dabian, Chalela, Castaneda, Morales, 

Orman, Bula, Barros, Bareno. 


Acto di entiero lo tuma lugar 27-05-2009, di 2or pa 4or di atardi 
na Aurora Funeral Home y despues saliendo pa Santana Sabana 
Basora. 

E respons ta cuminsa 4or di atardi oficial pa Pastor Jairo Maduro 


Nos ta lamenta cu nos no ta ricibi bishita di condolencia na cas 


Nos disculpa si den nos tristeza nos por a lubida un of otro famia. 


den speed, e auto a bay y a 
dal contra un taxi y a causa 
dano na dje. 


Polis a papia cu e mayornan, 
kende a bay di acuerdo pa 
paga e dano. 

“Senor ta mi wardador 

Mi’n tin falta di nada 

Den cunucu di yerba berde 

E ta ponemi sosega” Psalmo 23 vers. 1 & 2 

Cu inmenso dolor na nos curazon nos ta anuncia 
fayecimento inespera di: 


Simon v/d Biezen 

Mihor conoci como “Chomon” 
Ex-Empleyado di Lago/Coastal 
Ex-tocador di los Bigotes/ Chomon i su grupo 
/ Grupos di Aginaldos/ Grupo Palicia 
*28 oktober 1934 +20 mei 2009 


Na nomber di su esposa: Lazara (Sara) v/d Biezen-Ramos 
Su yuinan: Ina y Sjon Mårtens y famia na (Hulanda) 

Anyocelina (Anyo) y John Rasmijn y famia 
Dorka y Glenrick Pietersz y famia na (Hulanda) 
Su nietonan: Melanie, Seanrick, Glenson, Joceline 

Su rumanan: Jacintha v/d Biezen y famia 

Jossy y Angela v/d Biezen y famia 
Annie y Jacobo Winklaar y famia 
Shonshon y Toni Kelly y famia 
Maxima v/d Biezen y famia 
Juan y Mena v/d Biezen y famia 
Clea y Chany Dijkhoff y famia 

Su swa y cunanan:Norma y Victor Alvarez y famia 
Fernando y Mili Lozano y famia 
Olga Lozano y famia 
Frank Lozano y famia 
Isabel y Willy Lozano y famia 
Linda Harms 

Hipolito, Jean Harms y yuinan 
Victorina Harms y yui 
Sra. Vda Theresita Thijzen y yuinan 
Jacinto, Maria Harms y yuinan 
Bernadeta, Poli Stamper y yuinan 
Capi, Sela Harms y yuinan 
Chico Harms y yui 
Maria, Franklin Boekhoudt y yuinan 
Stanley, Ligia Eduarda y yuinan 

Demas famia: v/d Biezen, Ramos, Ofracia, Harms, Mårtens, 

Rasmijn, Pietersz, Stamper, Thijzen, Werleman, 
Winterdaal, Hazeth, Winklaar, Kelly, Dijkhoff, Irausquin, Boekhoudt, 
Eduarda, v/d Berg, Larez, Donata, Bremo, Gomez, Croes, Henriquez, 
Maduro, Richardson, Kock, Lopes, Quandt, Yarzagaray, Cabrera, 
Salomon, Flanegin, Bloeiman, Este, Lozano, Alvarez, Marchena, 
Casuela, v/d Linden, Halley, Manuela, Angela, Schwengle, Arends, 
Nava,Martijn, Hopmans, Tromp, Gamara, Lacle, Croes, Odor. 

Nos disculpa si nos por a lubida un of otro famia den nos tristesa. 

Ta invita tur famia, amigo, bisina y conocirnan pa asisti na e acto di 
entiero cual ta tuma lugar Diamars 26 di Mei pa 4’or di atardi na 
misa Cristo Rey na Brazil y después saliendo pa santana Catolico 
na Savaneta. For di 12’or di merdia e defunto lo ta reposa na cas 
Mabon 21. 


E restonan mortal di “Simon” lo ta reposa for di T or di atardi den misa 
Cristo Rey na Brazil. 

Adres pa condolencia: Mabon #21 

Di: 7’or pa 9’or di anochi 

Después di entiero no ta ricibi bishita di condolencia na cas. 

Cholernan ta manda muher horta tas di 
turista, mientras nan ta warda den auto 


UN testigo cu a mira un muher 
horta tas di un turista na altura 
di La Cabana, ta para auto di 
polis y ta notifica nan locual cu 
el a mira. E ta bisa polis cu esaki 
a tuma lugar 4.15 di atardi, ora 
cu el a mira un muher horta un 
tas for di un turista y despues a 
core drenta den un auto chikito 
shinishi. 

E ta bisa cu e porta un Toyota of 
un Centra cu number di carton. 
Polis a bay banda di La Cabana, 
y eynan nan ta topa cu dos 
O.P.C., kendenan ta bisa nan cu 
nan a mira e muher bay cu e tas 
di un dama Mericano. 

Despues di un rato, e turista 
Mericano P.M. di 36 ana, ta 
para e polisnan y ta bisa nan cu 

Curso pa 
futuro 
mayoman 

FUNDACION Wit Gele Kruis 
Aruba kier a participa na tur 
futuro mayornan cu e curso 
“Pa Futuro Mayornan” ta 
cuminsa 2 di juni 2009, na 
Centro Kibrahacha. na Parad¬ 
era, inscripcion ta cuminsa 
for di 6.30 - 7.00 di anochi. E 
siguiente fechanan di e curso 
aki ta ariba tur diamars y dia- 
huebs dianan 4, 9, 11, 16, 18, 
y 23 di juni 2009, di 7or pa 9or 
di anochi. 

Pa inscripcion por jama tambe 
na Tel: 582-4444, for di 8or te 
cu 5or di atardi, ainda tin lugar 
habri. 

E topiconan ta entre otro: 
Cuido durante e embaraso, nu- 
tricion, servicio di WGK etc. 
Inscribi pa e anochinan aki, 
haci uso di e oportunidad pa 
informa y prepara bo mes pa 
ser mayor. 



Tel: 583-1400 
Fax: 583-1444 


un muher a bay cu su tas. Polis 
a busca den becindario, pero no 
a topa cu e auto. 


Segun e dos OPC-nan a bisa 
polis cu den e auto tabatin dos 
choler. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

" Senor , Bo a keda un refugio 
di un generacion ten a otro ." 

Ps. 90:1 

Cu profundo tristeza na nos curazon pero conforme cu boluntad di Dios, 
nos ta participa fayecimento cristian di mi esposa, nos mama, oma, 
suegra, ruman y tanta stima: 



Olivia “Olly” M. Dix-Wester 

Na nomber di su: 

esposo: Johannes “Hans” Dix 

yiunan: Laureen Dix y Oshi Pietersz 

Ronny y Naftaly Dix-Koolman 
Eddie Dix 
mescos cu yiu: Diana Ras 

nietonan: Robert Hofstee 

Danyaél Dix 

rumannan: Braulio “Techi” y Favia Wester-Angela 

t Aquiles Wester 

Basilio “Bas” y Betty” Wester-Maduro 
Bertha y Chai Koolman-Wester 
Vida Wester 

Theofilo “Vio” y Linda Wester-Kock 
Francisca “Sixta” Wester 
Ray mundo “Buehi” Wester 
swa y cuha: Koen y Irene Dix-B erende 

Margreet Dix 

sobrino y sobrinanan, primo y primanan, comer y compernan, ihanan 
famia: Dix, Wester, Kock, Bikker, Wernet, Koolman, 

Pietersz, Angela, Maduro, Lie Hap Po, 

Krozendijk, Werleman, de Cuba, Pablo, Alberts, 
Thodé, Ras, Vrolijk, de Jong, Swords, 

Simon, Diaz, Birbal, Allee, Franken, Dirksen, 
Dabian, Caster, Paula, Santana, Bak, 

Berende, Nicolaas y demas famia ta invita tur 
amigo, bisina y conoci pa asisti na e acto di entiero cual ta tuma lugar 
diamars 26 di mei 2009 pa 4'or di atardi saliendo for di Misa 
Inmaculada Concepcion pa santana “Pastor de Vries” Santa Cruz. 

E resto mortal lo ta reposa for di 2'or di atardi den Misa Inamculada 
Concepcion. 

Na lugar di flor of krans un donacion pa "Koningin Wilhelmina Kanker 
Fonds " lo ta altamente aprecia. Lo tin un box disponibel den Misa pa e 
bunita gesto aki. 

Un danki special ta bai pa personal di Wilhemina Kankerfonds y dokter 
Besseling pa nan apoyo y sosten continuo. 

Deseo di Olivia ta pa no bisti rouw ni jeans pero coloman alegre. 

Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si nos por a lubida un of otro famia den nos 
tristeza. 


.^Auron u 

C iGem 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Psalms 27: 14 
Wait on the Lord: 
be of good courage, 
and he shall strengthen thine heart: 
wait, I say, on the Lord. 

With deep sympathy we announce the 
Passing of 



Ms. Edna Courtney 

* May 22nd 1916 t May 22nd 2009 
She is survived by 

Daughters: Bobina Cummings Feingold 

Bonnie Thomas Beharrysingh 
Lura Myra Thomas 
Sister: Toddles George 

Special caregiver: Reymundo Sneek 

Nieces, nephews, grandchildren, many other relatives, her church 
family from the Seventh-Day Adventist Church of Aruba, neighbors 
and friends, too numerous to mention. 

Burial will be on Thursday May 28th 2009, viewing at Aurora 
Funeral Home from 2:00pm to 4:00 pm followed by a Service. 

She will be laid to rest at Sabana Basora Cementary 

Condolences will 

be received on Wednesday May 27th, 2009 at 
Aurora Funeral Home From 7:00- 9:00pm 



Volkskredietbank van Aruba 
Maria Christinastraat # 8 


Nos tawata sa cu su salud tawata delicado, 
toch e noticia a yega nos inespera. 

Tristo pero agradecido pa tur loke e la significa pa nos, nos 
ta participa fajecimento di nos ex-colega : 



Sally Petra Yarzagaray 

Nos kier extende palabranan di profundo condolencia na tur 
su rumannan, demas famia y seman keri. 

Di parti di personal y junta di comisario di Volkskredietbank 

van Aruba. 

Merel ter Hullenaar t’e proximo maestro pa 
Ateliers 6 89 su workshop di video 



MEREL ter Hullenaar naci na 
ana 1977 a termina su estudio 
na ana 2003 na Gerrit Rietveld 
Academie na Amsterdam - Hu- 
landa. Despues di su estudio 
na dicho academia Merel ter 
Hullenaar a continua y haci cu 
postgrado na Sandberg Insti- 
tuut igualmente na Amsterdam 


- Hulanda na ana 2005. 

Su trabao artistico ta uno cu 
ta depicta un caracter concep- 
tual fuerte unda pasado hopi 
biaha t’e punto di salida. Inte- 
resante, diferente y yamando 
hopi atencion t’e imagennan y 
e trabao tresdimencional unda 
hopi biaha ta sali di esaki cu 
diferente tipo di caracteristico 
cu ta fungi directamente den e 
contexto/medioambiente. 

E sinonimo “medioambiente” 


Curso Con pa Notula 
reunion 

Presenta pa B&P Interface Aruba 

RECIENTEMENTE B&P/ un forma cu ta facil pa esun cu 
Interface Training a organisa 
un curso con pa notula reunion 
Un curso sumamente practico 
tanto pa uso den trabao pero 
tambe despues di ora di tra¬ 
bao. Si bo ta un persona cu ta 
ocupa un funcion di secretario 
den cualkier organisacion e ta 
di suma importancia pa por 
notula e reunion nan den un 
forma eficiente y efectivo Cu 
esaki den mente e cursista nan 
den un forma hopi practico a 
sina con pa prepara nan mes 
pa un reunion, nan a haya un 
bistå riba e trabao y derecho 
di e notulista y tambe riba e 
diferente typo di notula, kico 
e diferencia nan ta y ki ora pa 
usa nan, e procedura y colabo- 
racion cu e persona cu ta dirigi 
e reunion. Tambe nan a sina 
con pa notula den un forma 
structura, efectivo y rapido. 

Con pa procesa e nota nan den 


tin cu lese. E layout y e presen- 
tacion di e notula ta e topico 
nan cu a wordo trata durante 
di e curso aki.E Curso tabata 
bao guia di Celine da Costa y 
durante e training el a trata 
e diferente aspecto nan ariba 
menciona, segun e participante 
nan den un forma excelente. 
Esnan cu a ricibi certificado 
ta: EmelyTromp, Nadia Janati, 
Marisela Roga, Enid D. van de 
Seijp-Warner. Un palabra di 
felicitacion ta bai na tur esnan 
cu a ricibi nan certificado 


SUNDAY SPECIAL 


Beef Cutsmall, Aroz, 
Banana Hasa, Salada 

Date: 31 mei 2009 
Place: Rondweg 33 - Dakota 
Time: 12:00pm - 3:00pm 
Price: Afl. 13.50 
Pa pedido bel: 7466556 


na mayoria di ocacion t’e ca- 
racteristica mas importante y 
presente den su trabao actual, 
no obstante si e ta dos o tres 
dimencional, ficticio o di lugar- 
nan di berdad. 

E ta laga su mes wordo inspira 
hopi biaha dor di e biahena cu e 
ta haci pa otro paisnan, historia, 
trabaonan grafico y pelicula- 


nan. Tambe regularmente e 
ta traha durante su diferente 
proyectonan cu otro artista, di- 
senadornan y tambe musico. 

Desde 2006 Merel ter Hullenaar 
ta biba y traha den e edificio 
sinpaticamente yama e Florin, 
na Amsetrdam - Zuidoost - Hu¬ 
landa. 


* T Mementomori runeral Home N.V. 

* 1 Yolanda - Leo - Eugene 

>■». H Tel: 5833358 - Fax: 5837711 

Ha fallecido cristianamente: 



Sr. Pedro Sune Llaurado 

Sus hijos: Edgard Sune Moncada y Emely Leon de Sune 

Sus nietos: Edgard Andres Sune Leon, 

Valeria Valentina Sune Leon y Sebastian Sune Leon 
Su hermano: Magi Sune LLaurado y familia (Espana) 

Sus familiares y allegados: Nubia Arteta Julio, Cap. José 
Moncada, Ursula Monterrey y demas amigos, 

In vitan al Acto de sepelio que se realizara el Martes 26 de 
Mayo del 2009 en la iglesia Latima en Dakota a las 3 de la 
tarde. Sus restos seran enterrados luego de la misa en el 
cementerio de Paradera. 

Paz a sus restos 


A ser horta un Yaris aha 2003 


Dia 17 Mei 2009 
E Yaris ta blanco / getint. 

Number di auto: 43721 

Si bo persona tin informacion cu por conduci na 
haya e auto aki, lo bai tin un recompensa 
Yama: 592-0148 
594-5319 
585-7205 



LDTTUCATOCH 

1343 

7365 

2630 


znfic 

7233 Scorpio 


BIGF0UR 

0792 


SLPERF01R 

7644 


LOTTOD DA 04-05-10-15-16 


DARIO 

5173 

8363 

3592 


CCRSQ/V 

9762 

5127 

5589 


Servicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance 0 # stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


■ Botica na Warda 

Pabou di Brug: Paradera 
Pariba di Brug: San Nicolas 

h Dokter na Warda i 

Pabou di Brug: dr. 

Pariba di Brug: dr. 


Otro ServicionanH 

Setar I nf o 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 
FADA 583-2999 

AA/NA helpline 583-8989 
Fund. Abuso Sexual 582-4433 
Fundacion Guia'mi 587-1677 
Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 
Centro Kibrahacha 588-3131 

Polis r 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 


S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 
CUENTA Dl BANCO: 

C.M.B. #229- 82600'. 

ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
Dl RECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Libertad y respet 

Un hende a yega di bisa cu si bo ta stima 
algo masha hopi mes, lag'e bai. Si e bin 
bek serca bo, e ta dibo pa bida largo. Si e 
no bin bek, pa cuminsa nunca e tabata 
dibo.Ora ta trata di relacionnan romantico, 
aigun individual ta bira asina motiva pa 
haya un hende pa stima cu nan ta cuminsa 
viola principionan bon conoci di libertad y 
respet den interaccion humano. Esey ta 
mescos cu apunta un slang di awa riba un 
candela.Mi a tende di un hoben cu tabata 
determina pa gana e afecto di un chick cu 
te hasta a yega di nenga pa top'e. E 
yoncuman a dicidi cu e caminda pa corazon 
di e chick ta pa medio di post, asina ta, e'la 
cuminsa scirbi carta tur dia. Ora e no haya 
contesta e ta aumenta su frequencia te cu 
3 nota cada 24 ora. Na tur e'la scirbi mas di 
700 carta, y como resultado di esey, e 
chick a casa cu e partido di carta. 

T'asina e sistema ta traha. Aparenta 
demasiado ansioso y demasiado disponibel, 
por cierto ta aleha hende envez di atrae 
nan den un relacion di compromiso. 

Amor romantico ta un di e esfuerzonan raro 
humano cu tin miho exito ora e ta requeri 
menos energia. Y corda cu respet ta prome 
cu amor, y cu relacionnan constantemente 
ta worde poni na prueba pa amantenan 
cauteloso cu ta gusta grawata e haas 
prome cu nan guli e anzué. 


PANADERI A.DEL PUEBLO 


Panaderia del Pueblo 
“Wonda Loaf" 



Guyabastraat 4, Dakota Tel: 582 4748 



PATUR FIESTA 
PAMUCHA 

YAMA 

5923523 / 5838769 



Mementomori Funeral Home N.V. 

Yolanda - Le« - Eugene 
Tel: 5833358 - Fax: 5837711 

GRADICIMENTO YINVITACION 



Na nomber di su rumannan, su omo, su tanta di respet, sobrina y 
sobrinonan sobre sobrino y sobre sobrinanan, primo y primanan y 
demas famia nos kier a manda palabranan di gradicimento na tur cu a 
mustra nan atencion durante enfermedad, fayecimento y entiero di nos 
difunto stima FRANCISCO WEBB. Un danki special na Dr. Caessares, 
personal di Ambulance, personal di Eerste Hulp y tur e zuster y 
broedernan di Dr. Horacio Oduber Hospital piso 2 y 3 pa e cuido 
brinda na nos difunto. Tambe un palabra di gratitud pa Pastoor 
Santiago y sr. Max Hassell. Nos danki tambe na Staf y Personal di 
Gerencia di Mementomori Funeral Home pa e bon servicio y na tur 
famia, amistadnan, bisina y conocirnan pa nan presencia, sosten, 
yamadanan di condolencia, flor, krans, telegram y e-mail. Di curazon 
masha danki na un y tur. 

Alaves nos ta in vita henter famia pa compana nos tur anochi pa 8 PM 
na rezamento di rosario na cas Soledad 7-G pa descanso di Frenk y na 
tres Santo Sacrificio di Misa diamars 26 di mei 2009 pa 5:30pm na 
Kapel Alto Vista; diabierna 29 di mei 2009 pa 6:30 na Misa Santa Ana 
y diadomingo 6:00pm na Misa Santa Ana. Ultimo rezamento di rosario 
ta diadomingo 31 mei pa 8 PM. 

“Frenk su recuerdo lo keda semper bibo den nos memoria” 

Famianan di Francisco Webb 



QRSHKI MOMENTO, PA CUALKE I NFORM ACION 


YAMA NOS 

TIPO Dl CAMBIO OFICIAL 

Valido pa 26 mei 2009 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.56 

1.58 

1.60 

Engelse Pond Sterling 

2.77 

2.82 

2.88 

Zwitserse Frank per CHF. 100 

164.11 

164.85 

165.63 

Ned.Ant. Guiden perANG. 100 

98.94 

100.00 biljetten 100.20 
chq./overboeking 100.00 

Japanse yen per JPY. 10.000 

185.61 

187.30 189.19 

Euro perXEU. 100 

247.27 

249.53 

252.03 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Misa special di 
Nieuw-Apostolische 
Kerk Aruba 

DIABIERNA 29 di mei 2009 Nieuw-Aposto¬ 
lische Kerk lo celebra un misa special. 

E sirbishi aki lo wordo dirigi pa Obispu Hans 
Kamstra di Hulanda kende lo wordo asisti door 
di Pastor di comunidad di Nieuw-Apostolische 
Kerk aki na Aruba, Aad C. Tetteroo. 
Nieuw-Apostolische Kerk di Aruba ta celebra e 
dia special aki na su misa situa na Goletstraat 
5-A, Oranjestad cual ta cuminsa pa 7.30 di 
anochi. E coro di misa lo asisti durante e ce- 
lebracion aki. 

Despues di misa tin oportunidad pa combersa 
y pa disfruta di un pasa boca y algo di bebe. 
Un y tur ta keda cordialmente invita pa asisti 
na e misa special aki. 

No tin servicio diadomingo 31 di mei. 


Kico ta Servicio 
Excepcional na 
Cliente 

Y con pa atende cu e 
cliente exigiente 

BO competitor nan por ta capaz di facil¬ 
mente copia bo producto, bo prijs, hasta bo 
forma di haci mercadeo. Pero nan no por 
copia bo persona y e servicio cu bo ta duna. 
Abo ta e yabi. Pa bo cliente abo ta e voz y e 
personalidad di bo compania. Como e per¬ 
sona cu ta atende cliente diariamente, bo ta 
tur loke bo compania ta significa. Durante 
e ultimo siman nan un grupo di 13 par- 
ticipante a sigui e curso “Exceptional Cus- 
tomer Service”, organisa pa B&P/ INERFACE 
ARUBA N.V. E curso aki tabata pa adkeri y 
amplia conocimiento y amplia abilidad nan 
pa duna servicio. E curso a wordo presenta 
pa Carlos Albertus. Esnan cu a gradua ta: 
Jason Albus, Jennifer Dinzey, Gisile Dirksz, 
Lupita Maduro, Roderick Thomas, Jeanille 
Tromp, Adalberto Vrolijk, Jayson Geerman, 
Rafael Heiliger, Lothar Irausquin, Gabriel 
Machado, Judith Croes, y Nicheline Bikker. 
Un palabra di felicitacion ta bai na tur cu a 
ricibi nan certificado. 

E manehador pa e team Ctroen, Sebastien Loeb, di Francia, ta den aire den su vehiuclo durante e segundo dia di e World Rally 
Championship na Sardinia, Italia. 


E Potret di Dia 


noticia@awemainta.com 

Seleccién di synchro pa Weganan di 
Reino a entrena na Cali, Colombia 



E seleccion di landamento sin- 
croniza cu ta preparando p’e 
Weganan di Reino, a biaha pa 
Cali, Colombia, caminda nan 
a pasa aigun dia intensivo di 
entrenamento cu e seleccién 
Colombiano. Entrenadora di 
e seleccién nacional di nos 
pafs bisina Colombia, Janeth 
Hatiuzka, ta bon conoci cu nos 
atletanan y tambe e entrena- 
doranan Lourdes Candini y 
Alva Torres y ta aporta cu su 
conocimenta n’e preparacién 
di nos atletanan. 

Ya caba e prome dia di entre¬ 
namento a pasa na un forma 
positivo. Entrenando no menos 
cu 10 ora pa dia e atletanan ta 
probechando pa mehora difer- 
ente aspecto di nan rutinanan, 
p’asina nan por ta mihor ainda 
pa Weganan di Reino. 


Diabierna, e di dos dia di en¬ 
trenamento, e sesionnan ta 
cuminsa di 6 or te cu 9 or di 
mainta, sigui pa un sesién largo 
di 1 or di merdia te cu 7.30 or 
di anochi. Durante e sesién 
aki un experto di acrobacia y 
trampolin ta bin yuda e selec¬ 
cién Arubano pa mehora e 
elementonan acrobåtico di e 
rutinanan. E dia lo finaliza cu 
un prueba di figuranan técnico, 
pa cua e hueznan di Colombia 
ta dunando nan cooperacién. 

E atletanan cu a biaha pa Cali ta 
Anouk Eman, Kiara van Trikt, 
Saskia Franken, Janelle Flem¬ 
ming, Jitva Sarman, Nathifa 
Sarman, Nikita Pablo, Nathania 
Taylor, acompana pa entrena- 
dornan Lourdes Candini y Alva 
Torres. 

Di parti di SKA a acompana 
e delegacién Chef de Mision 


Geofrrey Ho-Asjoe, masahista 
Mike Goeloe y miembro di 
Comision Tecnico, Hubert So- 
lagnier. 

AZB ta sumamente agradecido 
na Stichting Koninkrijksspelen 


Aruba (SKA) pa a haci e periodo 
di entrenamento aki posible, 
mirando cu e ta hopi fructifero 
p’e seleccién di landamento 
sincroniza. Awe dialuna e selec¬ 
cién lo bolbe Aruba. 


Nos Mundo Loco 


Polis ta en busca 
di miyonarionan 
accidental 

Polis na Nieuw Zeeland ta en busca di 
un pareha cu a desaparece despues 
cu un banco accidentalmente a pone 
10 miyon dollar den nan cuenta. 



Huan Dl Zhang y Hul Gao a ricibi 
$NZ10 miyon despues dl a pidi 
Westpac Bank pa un overdraft di 
$NZ10,000. 

E pareha tabata maneha un pomp 
stacion na Rotorua, cual a sera su 
portanan na comienso di e luna 
aki despues cu e dononan, Heights 
Service Limited, a bai bankrupt. 

"E individuanan associa cu e cuenta 
aki ta er pensa cu a bandona Nieuw 
Zeeland y polis ta trahando via di 
Interpol pa loclisa nan,”e detective 
David Harvey a bisa. 

"Westpac Bank a recobra parti di 
e placa cu a ser lanta sin authori- 
sacion.” 

E no a specifica cuanto di e placa a 
ser recobra y a nenga di confirma 
otro detayenan di e caso. 

"Na e momentonan aki mi no ta 
prepara pa suminstra e suma di placa 
envolvi, e nomber di e individuonan, 
of discuti na cual pais e individuonan 
lo ta aworaki,” e a anadi. 

Liz Brown di e banco a bisa cu 
technicamente e ta un ofensa crimi- 
nal pa un persona gasta placa cu 
accidentalmente a ser deposita den 
nan cuenta si nan sa cu e placa no 
ta di nan. 

Arondino Croes 

A urgi pa gobierno pa instala un comision cu tur partner 

Pa salvaguardia sector 



DURANTE tratamento di 
presupuesto di Ministerio di 
Labor, Cultura ydeporte, tabata 
tin diferente mocion cu a bin 
dilanti, unda cu un di nan hopi 
importante tabata riba e parti di 
labor, mirando e efectonan cu 
tin mundialmente riba e rece¬ 
sion, unda diferente pais rond 
di mundo, ta sintiendo e efecto¬ 
nan den nan economia y den e 
mercado laboral y Aruba tambe 
mester prepara pa esaki, unda 
cu mester garantisa cu yiunan 
di tera y tur otro cu ta biba riba 
e pais aki, specialmente den 
sector, comercial, hotelero y 
construccion, pa por garantisa 
nan un trabou, unda por tin 
siguransa cu por incorpora tur 
hende den dje. 

Pa e motibo aki fraccion di MEP 
a bin cu un mocion unda cu 
nan ta practicamente, mirando 
e area delicado aki, unda cu 
mester wak pa cumpli cu tin 
suficiente empleo pa cu pais 
Aruba, unda cu tin demanda 
tambe di otro sector comercial, 
hotelero y construccion, a dicidi 
pa bin cu un mocion, unda a 
urgi gobierno, pa hunto cu gre- 
mionan, lanta un plataforma, 
pa cu e meta pa monitor e situa- 
cion laboral na Aruba. 

Tambe a pidi den e mocion 
aki, pa esaki sosode hunto cu 
e sector comercial, hotelero y 
s construccion, pa garantisa e 
funcionamento efectivo pa cu 
alocacion di tur empleado na 
Aruba den tur sector. E otro 
parti importante di e mocion 
tabata, cu a pidi tambe pa gobi¬ 
erno envolvi e partnernan den 
e plataforma aki, mirando cu e 
ta bira un plataforma nacional, 
unda cu diferente actornan 
importante, cu ta bai dicidi con 
por sincronisa esaki miho. 

Den e mocion a spesifica aki 
tambe cu e actornan ta depar- 
tamento di labor, na unda cu tin 
tur e registracionnan diferente 
hendenan ora nan no tin trabou 
y asina pro monitor cuanto e 


poder di labor bo tin. Departa- 
mento di ensenansa tambe ta 
un di esnan cu a involucra den e 
proceso aki, DIMAS y DIP, paso 
den DIMAS tin hopi hende cu a 
bin incorpora den e mercado 
laboral na Aruba, unda ta bon 
importante pa tin un sincronisa- 
cion entre e departamentonan 
aki. Tin tambe DOW, tambe 
directiva di EPB y EPI, paso 
sigur den e sector hotelero tin 
hopi studiante local cu ta caba 
scol, unda cu via di esaki por 
haya datonan con por incorpora 


e muchanan ora nan caba e 
scolnan aki, sigur den e sector 
hotelero. Tin AHATA, ATA mes, 
Camara di Comercio, WAB cu ta 
e parti di construccion, tambe 
ADIA y specialmente FTA cu ta 
un di e sindicatonan grandi cu 
ta contribui cu su parti. 

Aki ta urgi gobierno pa no so- 
lamente tin e partnernan aki 
den e plataforma, pero hunto 
cu na percura pa tin un regis¬ 
tracionnan departamento di 
labor, unda cu e comunidad por 
wak tur e preferencianan, sigur 


localmente y e studiantenan 
na Aruba cu ta caba scol, pa 
pro hiba un maneho comercial 
laboral, unda cu tambe asina 
pro cordina tur e integracion 
di e personanan cu ta bin yuda 
nos na Aruba, pa asina proteha 
esnan cu ta biba aki y esnan 


laboral 

cu a bin biba aki nan caba, pa 
nan tambe tin garantia pa e 
vacatura nan aki, cu ta e prome 
paso tambe cu gobierno mester 
proteha pa personanan cu ta 
biba aki riba, pa percura y ga¬ 
rantisa cu na tur tin na trabou 
aki nan. 


Cumana 76 
Oranjestad, Aruba 
Tel: 588-6699 
Fax: 588-6698 
Cel: 593-0857/560-1403 


Senor ta mi wardador , mi no tin falta di nada 
Psalm : 23 

cu profunda tristeza pero agradecido pa tur locual ela nifica 

pa nos , pa medio di esaki ta participa fallecimiento di nos ruman y tia 



SALLY PETRA YARZAGARAY 

*19 MEI 1943 f22 MEI 2009 

Rumanan : Lucia y esposo Benky Fowler 
Elizabeth Yarzagaray 
Haime Yarzagaray y esposa Maria 
Inocenta viuda De Titta 
Flaviano Yarzagaray y esposa Adriana 
Milton Yarzagaray y esposa Jilma 
Rudolf Yarzagaray y esposa Anna 
Orvind Yarzagaray y esposa Swinda 

Manera Yiu : Maricella y esposo Tico Trimon 

Sobrino y sobrinonan: Edward y esposa 
Marc y esposa 
Eloise y esposo 
Anthony 

Milton Jr. y esposa 
Yara y esposo 
Louisanne 
Henriette y esposo 
Rudy Jr. 

Fritz-Gerald 
Charles David 

Acto di entiero lo tuma Diarazon 27 di Mei 2009 pa 4’or di atardi 

saliendo for di Misa Inmaculada Concepcion na Santa Cruz pa 

Santana Catolico na Santa Cruz. 

E restonan mortal ta reposa na Misa for di T or di atardi. 

Oportunidad pa expresa Condolencia : Diamars 26 di Mei 2009, di 

7’or pa 9’or di anochi Aurora Funeral Home 

Nos ta lamenta cu despues di entiero nos no por ricibi bishita di 

condolencia na cas 





c itøiw 


* 3 * 




Mementomori Funeral Home N.V. 

„ Yolanda - Leo - Eugene 

Tel: 5833358-Fax: 5837711 


" Ich bin eine Frau, die weiss was sie will, 

Ich håbe mein Tempo, ich hab' meinen Still. " 

(“Ik ben een vrouw die weet wat zij wil; ik heb mijn eigen tempo en 
stijl van leven.”) 

(hed uit de operette Das Strumpfband der Marquise, tekst van A. 
Grunewald) 


Cu honda pena pero, agradici pa tur loke a significa pa nos, conforme 
boluntad di Dios, nos ta anuncia fayecimento cristian na Woerden, 
Hulanda di: 



Alberta Engels-Giel 

mihor conoci como: "Juffrouw Betty " 

• 15 -10 -1931 f 18 - 05 - 2009 

Ex-lerares di St. Aloysius School y 

ex- St. Martinus School (Past. Kranwinkel) 

Ex-Directrice Basisschool "De Klapwieker" te Weesp Noord-Holland, 
Nederland 

Na nomber di su: 


Esposo: 

Rumannan: 


Sobrino-/anan: 


Tantanan: 


Sr. Hans Engels 

Sra.vda. Johanna Wolff-Giel 

Ydo. Domingo “Mingo” Giel 

Benny y Pina Wolff-Werleman y famia 
Ruben y Bertha Wolff-Croes y famia 
Mirna y Jerry Kelly-Wolff y famia 
Lidia y Michael Yrolijk-Wolff y famia 
Bea y Pedro Tromp-Wolff y famia 
Lourdes y Reynaldo Semerel-Wolff y famia 
Ineke Joustra (Nederland) 

Ninon y Colin Baxter (Duitsland) 

Jimmy Sagel y Thea Ter Veer (Nederland) 

Sra. Jonca Wolff y famia 
Sra. Maria Donata y famia 


Amiga/amigo na Hulanda: 

Sra. Francisca Eckmeyer y famia, Sra.Vda. Diana 
Morales y famia,Sr. Oslin Toppenberg y famia 
Comer-/compernan, ihanan 

famia: Engels, Giel, Wolff, Joustra, Sagel, Ter Veer, 

Werleman , Croes, Kelly, Vrolijk, Tromp, Semerel, Donata, Frank, 
Maduro, Figaroa, Lacle, Danjo, Mathilda-Kock, Oduber, Eckmeyer, 
Pers, Toppenberg y demas famia ta invita tur Amistad, ex-colega, 
ex-alumno y conocirnany pa asisti na e acto di entiero cu ta tuma 
luga diaranson 27 di Mei 2009. Juffrouw Betty lo ta reposa for di 
2’or pa 4’or di atardi den Misa Santa Ana Noord, sigui pa e acto di 
entiero den Santana Catolico na Noord. 


Adres pa condolencia: 


Mementomori Funeral Home 
Diamars 26 di Mei 2009 
di 7’or pa 9’or di anochi 

Dono di compleho di apartamento na Tanki Flip ta menasa y a cumpli cu su menasa 

Si pa tal dia e autonan no ser hala, lo kima esakinan y a cumpli cu su menasa 

DIALUNA merdia un dama kende reciente- 
mente a muda for di un apartamente a bolbe 
pa busca su auto y pa su sorpresa a bin haya e 
interior kima. Mesora el a avisa polis di locual 
a sosode y tambe loke e dono di e apartamen- 
tonan a declara. 

Aparte di su auto tambe tabatin un otro auto 
cual tabata solamente riba 1 wiel y e otro 3 
wielnan tabata den e interior di e auto y esaki 
a ser sendi na candela tambe. 

Un takelwagen a ser pidi pa hiba ambos auto 
pa warda di polis pa investigacion. 




Auto cu desconocidonan a 
horta for di Hooiberg durante 
madruga, cu hopi suerte a ser 
haya intacto na Piedra Plat 


DIALUNA mainta polis a bin haya dilanti Mido Restaurant na 
Piedra Plat, e auto cu ladronnan a horta durante madruga for 
di un cas na Hooiberg. Pa suerte nan a haya e auto intacto. E 
dono ta felis cu el a haya su auto henter bek. 


Camara di seguridad a capta 
tur movecion di ladron di pieza 
di auto den Cantaloupestraat 


DIALUNA madruga ladron a haya ta bon di bay horta partinan 
di un auto staciona den Cantaloupestraat unda tur su movecion 
a keda graba pa camara di seguridad. E investigacion lo sigui y 
pronto detencion lo bay cay. 


Anti-socialnan a kibra drenta 3 klas di 
La Salle College pa comete destruccion 



DIALUNA mainta Director di 
La Salle College no por a kere 
e destruccion cu anti-socialnan 
a comete n’e scol. Nan a plama 
ink, lijm y destrui masha hopi 
mes. Parce cu e biaha aki tabata 
turno na La Salle College. Na ye- 
gada di polis n’e scol, nan a ser 
informa di tur e dano cometi. 
Mester remarca cu esakinan ta 
parce di ta obra di muchanan 
di scol mes. 













































